@Ανδρέας Καπανδρέου : "Ο γιος της μάγισσας" στην τηλεοπτική εκπομπή "Εντέχνως" με την Αλεξία Καρακάννα (απομαγνητοφωνημένη συνέντευξη + βίντεο)\nΚαι εκεί διηγήματα και εδώ διηγήματα.\nΦαίνεται είναι η λογοτεχνική φόρμα που μου ταιριάζει, τόσο σαν συγγραφέα όσο και σαν αναγνώστη αφού προτιμώ και σαν αναγνώστης να διαβάζω περισσότερο διηγήματα.\nΓιατί προτιμάς τα διηγήματα; Επειδή τελειώνουν πιο γρήγορα; Βαριέσαι ένα βιβλίο;\nΌχι δεν είναι ότι βαριέμαι, διαβάζω πολύ και μυθιστορήματα απλά το διήγημα στη σύγχρονη εποχή που ζούμε με τους γρήγορους ρυθμούς μπορείς να το διαβάσεις ευκολότερα π.χ. περιμένοντας σε μια επίσκεψη σε ένα ιατρείο είτε κάνοντας ένα διάλλειμα μεταξύ κάποιων άλλων υποχρεώσεων που έχεις.\nΔεν σκέφτηκες κάποια στιγμή να γράψεις και κάποιο μυθιστόρημα; Από κριτικές που έχω διαβάσει για τα διηγήματά σου κάποιοι κριτικοί λένε πως μπορούν να επεκταθούν και να σταθούν ως μυθιστόρημα.\nΝαι, είναι κάτι που με προβληματίζει και για να είμαι ειλικρινής είναι κάτι το οποίο δουλεύω αυτή τη στιγμή. Δουλεύω πάνω σε ένα συγκεκριμένο μυθιστόρημα πολύ φιλόδοξό, θα δούμε όμως…\nΆρα το ξεκίνησες…\nΑς το αφήσουμε μέχρι εδώ όμως αφού δεν ξέρω ακόμα πως θα εξελιχθεί... Αυτά τα πράγματα είναι λίγο περίεργα…\nΈτσι κι αλλιώς θα μιλήσουμε γι αυτό το βιβλίο τώρα. Το μελλοντικό βιβλίο όταν με το καλό το ετοιμάσεις εμείς εδώ θα είμαστε για να το παρουσιάσουμε. Ο γιός της μάγισσας… Πες μας λίγα λόγια για αυτές τις ιστορίες…\nΠρόκειται για ένα βιβλίο που έχει εκδοθεί από τις Συμπαντικές Διαδρομές, ένα εκδοτικό οίκο που εδρεύει στη Θεσσαλονίκη και εξειδικεύεται στη λογοτεχνία του φανταστικού. Στο συγκεκριμένο βιβλίο υπάρχουν 15 διηγήματα τα οποία ποικίλουν όσον αφορά στη θεματολογία τους. Κάποια από αυτά είναι φανταστικά, τρόμου, επιστημονικής φαντασίας, αλλά είναι και κάποια άλλα τα οποία δεν εμπίπτον στις κατηγορίες που μόλις ανάφερα. Ανήκουν στη γενική λογοτεχνία αλλά έχουν και αυτά το χαρακτηριστικό του αλλόκοτου, είναι και αυτά παράξενες ιστορίες.\nΤι σε συναρπάζει στο μεταφυσικό και επιμένεις;\nΕίναι κάτι το οποίο αρέσει σε μένα και όταν ξεκίνησα να γράφω ακολούθησα μια φιλοσοφία. Προσπαθώ να γράφω αυτά που θα άρεσε και σε μένα να διαβάζω. Με αυτό τον τρόπο πιστεύω ότι κάπου εκεί ανάμεσα στους αναγνώστες, σίγουρα θα υπάρχουν και κάποιοι άλλοι με το δικό μου γούστο και τη δική μου αισθητική στους οποίους θα αρέσουν τα γραφόμενά μου. Αυτοί θα αποτελέσουν το δυνητικό αναγνωστικό κοινό για τα βιβλία μου.\nΠες μου για κάποιες από τις πιο σημαντικές ιστορίες που πιστεύεις ότι αξίζει να αναφερθούν από τα 15 διηγήματα του βιβλίου.\nΗ πρώτη ιστορία η οποία έχει δώσει και τον τίτλο στο βιβλίο «Ο γιος της μάγισσας» είναι εμπνευσμένη από την ύπαρξη του βιβλίου Codex Gigas ή αλλιώς Βιβλίο του Διαβόλου το οποίο υπάρχει στην πραγματικότητα και σήμερα φυλάσσεται πολύ καλά στην Εθνική Βιβλιοθήκη της Σουηδίας στην Στοκχόλμη. Αυτή την ιστορία την συνοδεύει ένα μεσαιωνικός μύθος ο οποίος λέει ότι ο συγγραφέας του βιβλίου ήταν ένας μοναχός ο οποίος έγραψε το βιβλίο μέσα σε ένα βράδυ με τη βοήθεια του Διαβόλου.\nΤο βιβλίο αυτό τι είναι; Η γραφή του Διαβόλου;\nΌχι, είναι η Αγία Γραφή. Είναι το μεγαλύτερο χειρόγραφο Αγίας Γραφής που υπάρχει στον κόσμο. Το μεγαλύτερο σε μέγεθος, είναι ένα μέτρο επί ενάμιση. Λοιπόν, ο μύθος λέει ότι το βιβλίο το έχει γράψει μέσα σε ένα βράδυ ένας μοναχός . Διαβάζοντας την ιστορία και το μύθο μου κινήθηκε η περιέργεια και προσπάθησα να φανταστώ τι θα μπορούσε νε έχει ωθήσει κάποιο μοναχό να γράψει ένα τέτοιο βιβλίο και τι θα μπορούσε να τον έχει ωθήσει ώστε να ζητήσει τη βοήθεια του Διαβόλου. Και από εδώ ξεκινά η δική μου μυθοπλασία. Η ιστορία ξεκινά από την ημέρα γέννησης του πρωταγωνιστή μέχρι τη δημιουργία του βιβλίου. Δηλαδή η συγκεκριμένη ιστορία βασίζεται σε πραγματικά γεγονότα, συνδυάζει τον μύθο που συνοδεύει το βιβλίο αλλά και τη δική μου μυθοπλασία.\nΟυσιαστικά παίρνεις την αρχική πραγματική κατάσταση μέσα από την οποία πλάθεις τη δικιά σου ιστορία αλλά η ουσία είναι ένα πραγματικό γεγονός.\nΝαι, στο συγκεκριμένο διήγημα η συνταγή είναι αυτή που είπατε μόλις τώρα. Υπάρχουν όμως κάποιες άλλες ιστορίες όπως για παράδειγμα «Το γράμμα ενός προδότη» το οποίο είναι βασισμένο σε πραγματικά γεγονότα που έχουν διαδραματιστεί κατά τη διάρκεια του αγώνα της ΕΟΚΑ στην Κύπρο. Όσοι γνωρίζουν καλά τις λεπτομέρειες εκείνης της ιστορικής περιόδου, διαβάζοντας το διήγημα θα καταλάβουν σε ποια περιστατικά και σε ποια πρόσωπα αναφέρομαι.\nΠως το έψαξες αυτό και βρήκες τα στοιχεία;\nΔιαβάζοντας. Γενικά μου αρέσει να διαβάζω τα πάντα. Διαβάζω και ιστορία και μεταφυσικά και λογοτεχνήματα άλλων και πολύ συχνά από αυτά βγαίνουν καινούργιες ιδέες.\nΠες μου για άλλο ένα μεταφυσικό επειδή μου άρεσε αυτό με τον γιο της μάγισσας το οποίο βασίζεται σε πραγματικές ιστορίες.\nΈχουμε πει για τα δύο άκρα μέχρι τώρα για τον γιο της μάγισσας που βασίζεται σε πραγματικά γεγονότα αλλά έχει και δική μου μυθοπλασία και το άλλο που είναι πραγματικό. Υπάρχει για παράδειγμα και ένα διήγημα στο οποίο περιγράφω τη ζωή σε ένα άλλο πλανήτη, τον φανταστικό πλανήτη Ογκλ. Το διήγημα αυτό είναι εντελώς επιστημονική φαντασία. Είναι από την αρχή μέχρι το τέλος μυθοπλασία. Υπάρχει ένα άλλο το οποίο είναι και χιουμοριστικό αφού περιέχει μαύρο χιούμορ, το «Δυο χούφτες ρύζι» το οποίο είναι εμπνευσμένο από ένα πραγματικό περιστατικό που έχει συμβεί σε δύο φίλους μου οι οποίοι μου το έχουν διηγηθεί. Εγώ φυσικά του έχω αλλάξει τα φώτα, έχω αλλάξει και τα ονόματα και την ιστορική περίοδο που αναφέρεται και έχω φτιάξει μια καινούργια ιστορία.\nΑυτό είναι το δεύτερο σου βιβλίο;\nΑυτό είναι το δεύτερο, ναι.\nΘα παρουσιαστεί στις 19 Φεβρουαρίου…\nΝαι, έχουν ήδη γίνει παρουσιάσεις του βιβλίου και στη Λευκωσία και σε διάφορες πόλεις στην Ελλάδα αλλά θα το παρουσιάσουμε ξανά στις 19 Φεβρουαρίου, μαζί με το πρώτο μου βιβλίο στη Δημοτική Βιβλιοθήκη Στροβόλου. Λεπτομέρειες θα ανακοινωθούν σύντομα.\nΣτο επάγγελμα είσαι βιβλιοθηκονόμος στο Πανεπιστήμιο Κύπρου και έχω αυτή την απορία την οποία έχουν, φαντάζομαι, και φίλοι που μας παρακολουθούν. Επειδή απαιτείται σπουδή για να γίνει κάποιος βιβλιοθηκονόμος, ποια είναι τα καθήκοντά του; Τι κάνει ακριβώς;\nΚαλή ερώτηση. Είναι λίγο παρεξηγημένο το επάγγελμα του βιβλιοθηκονόμου. Πολλοί νομίζουν ότι βιβλιοθηκονόμος είναι αυτός που βρίσκεται πίσω από τον πάγκο και δανείζει βιβλία. Δεν είναι μόνο αυτό, είναι και αυτό…\nΑλλιώς δεν θα έπρεπε να σπουδάσει κάποιος, επειδή υπάρχουν σπουδές…\nΑκριβώς! Οι δουλειές σε μια βιβλιοθήκη είναι πάρα πολλές που ίσως κάποιος να μην μπορεί να τις φανταστεί. Τα βιβλία για να έρθουν στη βιβλιοθήκη πρέπει να παραγγελθούν, πρέπει κάποιος να τα ψάξει , να τα βρει, να τα παραγγείλει. Όταν έρθουν πρέπει να παραληφθούν, πρέπει να καταλογογραφηθούν, να περαστούν στο ηλεκτρονικό σύστημα της βιβλιοθήκης, πρέπει να τοποθετηθούν στα ράφια και μετά ακολουθεί η καθημερινή διαδικασία που είναι ο δανεισμός, η εξυπηρέτηση του κοινού, οι εκπαίδευση του κοινού…\nΚαι πρέπει να διαβάζει ο βιβλιοθηκονόμος κάποια βιβλία οπότε να μπορεί να εισηγηθεί σε αυτούς που ενδιαφέρονται…\nΚαλό θα ήταν. Ναι, ο ενημερωμένος βιβλιοθηκονόμος θα πρέπει να διαβάζει.\nΈτσι ξεκίνησες να γράφεις και εσύ; Από την επαφή την καθημερινή που είχες με τα βιβλία; Γιατί είμαι σίγουρη ότι για να γράψει κάποιος ένα καλό βιβλίο δεν αρκεί μόνο να έχει ταλέντο αλλά πρέπει να έχει και γνώσεις δηλαδή να είναι διαβασμένος.\nΊσως να με επηρέασε και το γεγονός ότι είμαι όλη μέρα ανάμεσα στα βιβλία αλλά είναι κάτι το οποίο είχα από μικρός. Από παιδί μου άρεσε να διαβάζω. Πριν ακολουθήσω τις σπουδές τις συγκεκριμένες, το βιβλίο ήταν πάντα μέσα στην καθημερινότητά μου.\nΠριν εκδόσεις αυτά τα βιβλία έγραφες;\nΠάντα έγραφα για προσωπική χρήση. Το πρώτο μου βιβλίο έχει εκδοθεί το 2010 και αποτελείται από διηγήματα που γράφτηκαν μια δεκαετία προηγουμένως, τα οποία μάζευα και αποφάσισα να τα εκδώσω το 2010.\nΠως βλέπεις τα πράγματα για κάποιον που θέλει να εκδώσει τη δουλειά του; Είναι εντελώς προσωπικό πια το τρέξιμο;\nΕξαρτάται, είναι επιλογή του κάθε συγγραφέα. Μπορεί να το τρέξει μόνος του άμα θέλει, υπάρχουν οι τρόποι, αλλά υπάρχει και η διέξοδος του εκδοτικού οίκου στον οποίο μπορεί να αποταθεί...\nΝαι, αλλά είναι βατό το έδαφος στους εκδοτικούς οίκους δεδομένης και της οικονομικής κρίσης\nσε Ελλάδα και Κύπρο;\nΕίναι πολύ δύσκολα τα πράγματα αλλά όπως βλέπετε συνεχίζουν να εκδίδονται κάποια βιβλία. Αξίζει τον κόπο κάποιος που θέλει να εκδώσει ένα βιβλίο να πάει μέσω εκδοτικού οίκου, αυτή είναι η δική μου συμβουλή.\nΚάποιοι εκδότες λένε ότι πάνε καλά τα πράγματα για εκείνους, τουλάχιστον κάποιοι εξ\nΊσως η κρίση, και μακάρι να συμβαίνει αυτό, να ωθήσει τον κόσμο προς τις τέχνες και προς το διάβασμα και το βιβλίο.\nΤο βλέπεις αυτό να γίνεται εφόσον είσαι και στη βιβλιοθήκη και μπορείς να έρχεσαι σε καθημερινή επαφή με τον κόσμο;\nΔεν μπορώ να ξέρω τι γίνεται με τις πωλήσεις…\nΌχι με τις πωλήσεις αλλά με τη ζήτηση…\nΗ ζήτηση νομίζω ότι είναι αυξημένη, ναι. Ο κόσμος, τώρα που υπάρχει οικονομική κρίση αν δεν θέλει να διαθέσει ένα ποσό για να αγοράσει ένα βιβλίο για να διαβάσει, μπορεί να στραφεί προς τη βιβλιοθήκη. Οι δουλειά των βιβλιοθηκών νομίζω ότι έχει αυξηθεί.\nΗ Βιβλιοθήκη του Πανεπιστημίου Κύπρου αφορά μόνο τους φοιτητές και το προσωπικό;\nΗ Βιβλιοθήκη του Πανεπιστημίου Κύπρου είναι ανοιχτή για όλο τον κόσμο. Μπορεί ο καθένας να πάει εκεί, να διαβάσει…\nΕπειδή αυτό δεν το ξέρουμε και είναι πάρα πολύ ωραίο που μας το λες…\nΝαι, είναι ανοιχτή για τον καθένα. Μπορεί να πάει εκεί όποιος θέλει για να διαβάσει και να βγάλει φωτοτυπίες. Αν θέλει κάποιος να δανείζεται βιβλία πρέπει, απλός, να γίνει μέλος και να αποκτήσει κάρτα πληρώνοντας ένα συμβολικό ποσό τον χρόνο σαν συνδρομή.\nΝομίζεις πως διαβάζει αρκετά ο κύπριος; Από την εμπειρία που έχεις σαν συγγραφέας αλλά και ως άμεσα εμπλεκόμενος…\nΔεν διαβάζει όσο θα έπρεπε να διαβάζει. Σίγουρα υπάρχουν περιθώρια βελτίωσης. Η φιλαναγνωσία χρειάζεται σίγουρα ανάπτυξη στην Κύπρο και καλλιέργεια από τα σχολεία και τις σχολικές βιβλιοθήκες, οι οποίες, και ανοίγει ένα άλλο μεγάλο κεφάλαιο εδώ, είναι σχεδόν ανύπαρκτες.\nΚαι πως μπορεί να αλλάξει αυτό κατά την άποψή σου;\nΜόνο με την αλλαγή της κουλτούρας και τη σωστή διαπαιδαγώγηση. Πρέπει η Πολιτεία επιτέλους να βάλει και τις βιβλιοθήκες στο σχεδιασμό της και να επενδύσει και σε αυτές. Δυστυχώς οι βιβλιοθήκες είναι ο τελευταίος τροχός της άμαξας και δεν τους δίνεται καθόλου σημασία. Στην Κύπρο, όταν μιλάμε για πολιτισμό, το τελευταίο πράγμα που σκέφτεται κάποιος είναι η βιβλιοθήκη.\nΗ βιβλιοθήκη είναι ένα πάρα πολύ σημαντικό κομμάτι του πολιτισμού μας γιατί εκεί μένει καταγεγραμμένη η όλη η ιστορία.\nΣυμφωνώ. Βλέπουμε την Κυπριακή Βιβλιοθήκη για παράδειγμα που είναι η «Εθνική» Βιβλιοθήκη της Κύπρου, η οποία δεν έχει ακόμη δικό της κτήριο… Χρειάζονται πάρα πολλά να γίνουν!\nΊσως οι εκάστοτε αρμόδιοι να βάζουν σε δεύτερη μοίρα τη δημιουργία βιβλιοθήκης επειδή δεν υπάρχει και η ανάλογη ζήτηση. Επειδή δεν πηγαίνει ο κόσμος στις βιβλιοθήκες και παραμένουν άδεια κτήρια… Άρα, ίσως δεν υπάρχει αυτή η δράση για να υπάρξει και η αντίδραση…\nΕίναι και το ανάποδο όμως. Αν φτιάξεις καλές υποδομές και όμορφα κτήρια θα προσελκύσεις τον κόσμο να επισκεφτεί τη βιβλιοθήκη.\nΈτσι κι αλλιώς δεν κάνουμε υποδομές και δεν δημιουργούμε πολιτισμό επειδή μας το ζητάνε αλλά επειδή είμαστε υποχρεωμένοι να κάνουμε για να μπορέσουμε να αλλάξουμε και τα δεδομένα.\nΑκριβώς. Είναι αυτό είπατε προηγουμένως. Πρέπει να φτιάξουμε τις βιβλιοθήκες οι οποίες θα στεγάσουν τον πολιτισμό και την ιστορία του τόπου. Είμαστε υποχρεωμένοι να το κάνουμε. Στο Πανεπιστήμιο Κύπρου τώρα κτίζεται μια καινούργια βιβλιοθήκη η οποία θα είναι πολύ μεγάλη και σύγχρονη και ελπίζουμε ότι θα προσελκύσει περισσότερο κόσμο.\nΠολύ ωραία… Ο γιος της μάγισσας, αλλόκοτες ιστορίες. Θέλεις να πούμε κάτι άλλο για το βιβλίο που παραλείψαμε;\nΌπως έχω πει πρόκειται για διηγήματα τα οποία δεν απευθύνονται μόνο στους φίλους της φανταστικής λογοτεχνίας. Απευθύνονται στον μέσο αναγνώστη αφού ο καθένας μπορεί να βρει μέσα ιστορίες που θα τον γεμίσουν και θα τον ενθουσιάσουν.\nΚαι ευανάγνωστο είναι το βιβλίο, εφόσον μιλάμε για διηγήματα. Εγώ τέτοια βιβλία άμα ξεκινήσω να τα διαβάζω, σε δυο μέρες τα έχω τελειώσει… Είναι πολύ εύκολο να διαβάσεις διηγήματα αφού είναι ιστορίες μικρές.\nΔυστυχώς το διήγημα στην Κύπρο και στον ελληνικό χώρο γενικότερα είναι λίγο υποτιμημένο.\nΕνώ είναι πιο δύσκολο το διήγημα αφού πρέπει να συμπτύξεις όλη την ιστορία και όλα τα νοήματα που θέλεις να πεις χωρίς να πλατειάζεις με τον λόγο σου, σε 5-10 σελίδες.\nΝαι, πολλοί ειδικοί λένε ότι το διήγημα είναι το δυσκολότερο είδος ακριβώς γι’ αυτό τον λόγο… Πρέπει να δώσεις αυτό που θέλεις χωρίς να πλατειάζεις, χωρίς να ξεφεύγεις. Να δίνεις μόνο την ουσία της ιστορίας.\nΧωρίς να γράφεις αχρείαστες λεπτομέρειες γιατί στο μυθιστόρημα θα πρέπει αναγκαστικά να δώσεις και λεπτομέρειες για να μπορέσεις να δημιουργήσεις την εικόνα. Δεν υποτιμούμε φυσικά το διήγημα και δεν μου αρέσει αυτό που λες ότι υποτιμάται το διήγημα… Έτσι νιώθεις;\nΥποτιμάται από τους αναγνώστες… Γενικά υποτιμάται, το νιώθω αυτό ανάμεσα στο αναγνωστικό κοινό.\nΕίναι όμως από τα δυσκολότερα είδη γι αυτό, ας μην υποτιμούμε.\nΑνδρέα Καπανδρέου σε ευχαριστώ πάρα πολύ που ήρθες. Καλή επιτυχία και σε αυτό το βιβλίο. Πήγε καλά το προηγούμενο, εύχομαι να έχει την ίδια και καλύτερη πορεία ο γιος της μάγισσας..\n(Η εκπομπή παρουσιάστηκε στις 7 Ιαν. 2014.\nΣκηνοθέτης εκπομπής ο Νείλος Ιακώβου).


Επεκτάσεις στο Σχέδιο Πόλεως της Θεσσαλονίκης [Αρχείο] - patriotaki.net\npatriotaki.net > Online Συζητήσεις > Η Ζωή στην Ελλάδα > Επεκτάσεις στο Σχέδιο Πόλεως της Θεσσαλονίκης\nΕπιστροφή στο Forum : Επεκτάσεις στο Σχέδιο Πόλεως της Θεσσαλονίκης\nΑνάσα για τη Θεσσαλονίκη η ένταξη χιλιάδων στρεμμάτων στο Σχέδιο Πόλεως\nΕντός του 2008 αναμένεται να γίνει το πρώτο βήμα για την έγκριση των πολεοδομικών σχεδίων, που συνιστούν προαπαιτούμενο για αντίστοιχες επεκτάσεις στο Σχέδιο Πόλεως, συνολικών εκτάσεων άνω των 25.000 στρ., σε 17 δήμους της Θεσσαλονίκης.\nΟι ανωτέρω χώροι σε συνδυασμό με τα περίπου 30.000 στρέμματα που, ήδη, έχουν εξασφαλίσει έγκριση γενικού πολεοδομικού σχεδιασμού και αφορούν σε 7 περιοχές της συμπρωτεύουσας θα δώσουν βαθιά ανάσα στην τοπική κτηματαγορά, βοηθώντας και στην εξισορρόπησή της σε ό,τι αφορά στις τιμές. "Με την ολοκλήρωσή τους θεσμοθετούνται χρήσεις γης και καθορίζονται οι οικιστικές περιοχές που μπορούν να ενταχθούν στο Σχέδιο Πόλεως στην επόμενη 15ετία", τόνισε ο διευθύνων σύμβουλος της ΓΑΙΑ Α.Ε. Μελετών Δημήτρης Μαμούνης, εξηγώντας πως βασική προϋπόθεση είναι ότι οι δήμοι θα αναθέσουν τις αναγκαίες μελέτες κτηματογράφησης, πράξης εφαρμογής και πολεοδόμησης.\nΜιλώντας σε εκδήλωση που διοργάνωσε η αντινομαρχία Πολεοδομίας Θεσσαλονίκης, με αφορμή το Money Show, ο κ. Μαμούνης ανέφερε, ακόμη, ότι εντός των αμέσως επόμενων ετών θα ολοκληρωθούν και οι μελέτες πολεοδόμησης με τις αντίστοιχες επεκτάσεις σε 12 δήμους της Θεσσαλονίκης.\nΣύμφωνα με τα στοιχεία που παρουσιάστηκαν, στο Νέο Ρύσιο του Δήμου Θέρμης στα επόμενα τρία χρόνια θα ενταχθούν 500 στρέμματα, στη Ν. Κερασιά του Δήμου Μηχανιώνας 2.000 στρέμματα, στο Φίλυρο 4.500 στρέμματα εντός 3ετίας και σε ένα χρόνο 500 στρ. στον Χορτιάτη. Αντίστοιχα, μέσα σε πέντε χρόνια επίκειται ένταξη 16.000 στρ. στο Πλαγιάρι του Δήμου Μίκρας, 4.200 στρ. στο Ωραιόκαστρο τα επόμενα 4 χρόνια, 4.100 στρ. στο Λιβάδι του Δήμου Βασιλικών και 7.500 στρ. στην Περαία του Δήμου Θερμαϊκού.\nΟσον αφορά στη μελέτη για ένταξη των 2.880 στρεμμάτων στους δήμους Εγνατίας, Αρέθουσας, Απολλωνίας και Κορώνειας, κατά τον κ. Μαμούνη, η πορεία της εξαρτάται από την έγκριση της νέας ΚΥΑ για τη λεκάνη της Μυγδονίας. Ο ίδιος σημείωσε ότι έχει δρομολογηθεί η ολοκλήρωση του κτηματολογίου σε 14 δήμους της Θεσσαλονίκης, καθώς και για τα δημοτικά διαμερίσματα Νέας Μαγνησίας, Διαβατών και του Δήμου Εχεδώρου.\nΜε αφορμή, εξάλλου, το πρόβλημα της αυθαίρετης δόμησης και των εκρηκτικών διαστάσεων που έχει λάβει τα τελευταία χρόνια γιατί "η πολιτεία δεν το αντιμετώπισε ποτέ σοβαρά" ο αντινομάρχης πολεοδομίας της Νομαρχίας Θεσσαλονίκης προανάγγειλε αύξηση των ελέγχων.\nΟπως είπε ο κ. Ι. Αγγουράς, υπάρχει πλέον οδηγία από τη νομαρχία και το ΥΠΕΧΩΔΕ, βάσει της οποίας για όσα κτίσματα ανεγείρονται σε εκτός Σχεδίου Πόλεως ακίνητα, με την ολοκλήρωσή τους θα γίνεται επιτόπια αυτοψία από στελέχη της πολεοδομίας, για να διαπιστώνεται εάν και κατά πόσο τηρείται η νομιμότητα. Για την καλύτερη εξυπηρέτηση των πολιτών δε, ανέφερε πως στόχος είναι "η άδεια να εκδίδεται την ίδια ημέρα", ενώ ταυτόχρονα "εντός του 2008 θα λειτουργήσει η πολεοδομία στον Τρίλοφο και θα ενισχυθούν και εκείνες στο Λαγκαδά και δυτικά στο δήμου Κορδελιού".\nΕν τω μεταξύ, η ανατολική Θεσσαλονίκη έχει εξελιχθεί εσχάτως σε μια από τις ταχύτερα αναπτυσσόμενες περιοχές στη Νοτιοανατολική Ευρώπη σε ό,τι αφορά στην ανάπτυξη εμπορικών κέντρων. Από στοιχεία που παρουσίασε ο κ. Σ. Ρούζης της Lampert Smith Hampton, από το 1990 και εντεύθεν στην εν λόγω περιοχή έχουν επενδυθεί κεφάλαια άνω των 300 εκατ. ευρώ, με σκοπό την ανέγερση και λειτουργία εμπορικών κέντρων και από ό,τι φαίνεται ο κύκλος των επενδύσεων δεν έχει κλείσει.\nΓια τα καταστήματα στην οδό Τσιμισκή, εξάλλου, ο κ. Ρούζης ανέφερε πως έχουν καταστήσει τον συγκεκριμένο δρόμο έναν από τους τρεις πιο εμπορικούς στην Ελλάδα και έναν από τους 40 σε επίπεδο Ευρώπης.\nΣτα... αζήτητα 140.000 καινούργια διαμερίσματα\nΤουλάχιστον 140.000 νέες κατοικίες έχουν μείνει στα... αζήτητα την τελευταία διετία στη Θεσσαλονίκη προκαλώντας σοκ στην τοπική κτηματαγορά. Με το συνολικό απόθεμα απούλητων σπιτιών σε όλη την Ελλάδα να προσεγγίζει τις 400.000 μονάδες, γίνεται φανερό το τεράστιο πρόβλημα που υπάρχει στην αγορά ακινήτων εξαιτίας της δραματικής υποχώρησης της ζήτησης. Αυτά τόνισαν, μεταξύ άλλων, κτηματομεσίτες κατά τη διάρκεια του Money Show που έγινε στη Θεσσαλονίκη.\nΣύμφωνα, μάλιστα, με τα στοιχεία που δόθηκαν, τα τελευταία 12 χρόνια το απόθεμα των κατοικιών στο σύνολο της χώρας αυξήθηκε κατά 17,7% ενώ η ετήσια εγχώρια ζήτηση δεν μπορεί να απορροφήσει περισσότερες από 70.000 νέες κατοικίες. Ετσι, το 1990 ο συνολικός αριθμός κατοικιών έφθανε σε 4.907.881 κατοικίες και το 2003 σε 5.780.611, γεγονός που σημαίνει ότι κατά μέσο όρο κατασκευάζονται κάθε χρόνο 67.133 νέα σπίτια. Ωστόσο, παρά τη μεγάλη προσφορά και την ελάχιστη ζήτηση οι τιμές παραμένουν σε σταθερά υψηλά επίπεδα, όπως διαμορφώθηκαν την περίοδο της άνθησης της κτηματαγοράς.\nΟπως και στην Αττική έτσι και στη Θεσσαλονίκη η εικόνα είναι ίδια και το 2008 οι ειδικοί εκτιμούν ότι οι τιμές των κατοικιών θα κινηθούν σε σταθερή τροχιά, ειδικά σε περιοχές όπου υπάρχουν πολλά αδιάθετα διαμερίσματα και δραστηριοποιούνται αρκετές κατασκευαστικές εταιρείες. Αντίθετα, σε περιοχές οι οποίες ευνοούνται από μεγάλα έργα υποδομών, όπως το μετρό, εκτιμάται ότι θα καταγραφεί αύξηση 3% - 5%.\nΣύμφωνα με τα στοιχεία από τον σύλλογο μεσιτών, οι τιμές των καινούργιων σπιτιών στο πολεοδομικό συγκρότημα Θεσσαλονίκης κυμαίνονται στο κέντρο από 1.700 ευρώ έως και 11.500 ευρώ ανά τ.μ., και σε Καλαμαριά - Νέα Κρήνη 1.700 - 5.500 ευρώ, Πυλαία - Χαριλάου 1.900 - 4.000 ευρώ, Κηφισιά - Βότση 1.800 - 3.200 ευρώ, Τριανδρία - Τούμπα 1.800 - 3.500 ευρώ, Άνω Πόλη 1.700 - 2.500 ευρώ, Συκιές - Αμπελόκηποι 1.350 - 2.300 ευρώ, Νεάπολη - Σταυρούπολη 1.100 - 2.200 ευρώ, Εύοσμος - Ηλιούπολη 1.400 - 1.900 ευρώ και Κορδελιό - Μενεμένη 1.300 - 2.300 ευρώ.\nΟι τιμές των μεταχειρισμένων κατοικιών στις περιοχές της ανατολικής Θεσσαλονίκης και το κέντρο κυμαίνονται από 800 ευρώ έως και 9.000 ευρώ/τ.μ., ενώ στις δυτικές συνοικίες δεν υπερβαίνουν τα 2.000 ευρώ/τ.μ.\nΗ μεγαλύτερη ζήτηση καταγράφεται στην κατηγορία των μεσαίων κατοικιών, δηλαδή επιφάνειας από 80 έως 120 τ.μ.


Τι έκρυβε η αγκαλιά Ανσαριφαρντ-Σάββα – 24betgr.com\nΤι έκρυβε η αγκαλιά Ανσαριφαρντ-Σάββα\nadmin Feb 25, 2017 February 25, 2017\nΟ πανηγυρισμός του Καρίμ Ανσαριφάρντ με τον Σάββα Θεοδωρίδη έκρυβε τα όσα είχαν πει οι δυο τους τις προηγούμενες ημέρες. Τι έλεγε ο αντιπρόεδρος του Ολυμπιακού για τον Ιρανό μετά το ματς και τι προέβλεψε για την πορεία του Ολυμπιακού στο Europa League.\nΟ Σάββας Θεοδωρίδης αναπτύσσει ξεχωριστή σχέση με τους ποδοσφαιριστές του Ολυμπιακού. Ξέρει να τους κουλαντρίζει, να τους εμψυχώνει, πολλές φορές να τους πορώνει. Στη ρεβάνς με την Οσμανλίσπορ ήταν αρχηγός της αποστολής, παρά το φόβο του για τα αεροπλάνα και το πρόβλημα στο μάτι που τον ταλαιπωρεί. Ήθελε να είναι εκεί, να συνοδεύσει τους “ερυθρόλευκους” σ’ ένα τόσο κρίσιμο παιχνίδι και να βοηθήσει με τον τρόπο του. Ακούραστος.\nΑποστολή εξετελέσθη για τους Πρωταθλητές και ο αντιπρόεδρος της ΠΑΕ ήταν από τους πλέον ευτυχείς. Διότι τα… λόγια του έπιασαν τόπο βλέποντας τον Καρίμ Ανσαριφάρντ να πετάει στο γήπεδο, να σκοράρει και να κρίνει την πρόκριση.\nΗ εικόνα του πανηγυρισμού των δύο μετά τα γκολ του Ολυμπιακού ήταν η πλέον χαρακτηριστική του αγώνα της Πέμπτης. Ο μεγάλος πρωταγωνιστής της αναμέτρησης Καρίμ Ανσαριφάρντ αγκάλιασε τον Σάββα Θεοδωρίδη και του αφιέρωσε τα τέρματα, κάτι που προκάλεσε έντονο ενδιαφέρον για το παρασκήνιο πίσω από την έκσταση της στιγμής.\nΌπως γράφει η Live Sport, σύμφωνα με ανθρώπους που ήταν αυτόπτες μάρτυρες, ο Θεοδωρίδης είχε από κοντά τον Ιρανό και του μιλούσε διαρκώς όλο το διήμερο. “Θα παίξεις και θα είσαι ο καλύτερος“, επαναλάμβανε διαρκώς και γι’ αυτό τη στιγμή των πανηγυρισμών ο Ανσαριφάρντ τον ευχαριστούσε “για όλα”.\nΜάλιστα μετά από το τέλος του ματς, ο Θεοδωρίδης έδωσε συνέχεια, καθώς ακούστηκε να λέει στα αποδυτήρια ότι “παλιά έλεγα ότι θέλω στην ομάδα 11 Φουστέρ και μετά 11 Μιλιβόγεβιτς. Τώρα λέω ότι θέλω 11 Ανσαριφάρντ. Τόσο καλό παιδί, τόσο χαρισματικός παίκτης, τόσο δουλευταράς“.\nΌσο για το νέο τουρκικό εμπόδιο στην Ευρώπη, ο Σάββας Θεοδωρίδης έλεγε στο περιθώριο της προπόνησης ότι “οι πιθανότητες πρόκρισης είναι 50-50. Ο πιο ψύχραιμος θα προκριθεί. Εγώ είμαι αισιόδοξος ότι μπορούμε να πάμε ακόμη πιο μακριά…“, ενώ μόλις αντίκρισε Φορτούνη και Καρίμ που έφτασαν ταυτόχρονα είπε το αμίμητο: “Παιχταράδες μου, είστε το κορυφαίο δίδυμο. Μαζί θα πάμε τελικό…“.\nΗ αθλητική ατζέντα του Σαββάτου (25/2)\nΣοκαρισμένη η Αγγλία από την απόλυση Ρανιέρι (pics)


Πέρασε ως πρώτος στον τελικό ο Πετρούνιας - Γυμναστική - SPORT 24\nΠέρασε ως πρώτος στον τελικό ο Πετρούνιας\nΔημοσίευση: 24 Μαρ. 2016 19:12\nΟ Λευτέρης Πετρούνιας ολοκλήρωσε τον προκριματικό των κρίκων κατακτώντας την πρώτη θέση στο Παγκόσμιο Κύπελλο της Ντόχα. Τι έκαναν Μιλλούδη, Μάρας και Αφράτη. (VIDEOS)\nΤο σερί των πρώτων θέσεων για τον Λευτέρη Πετρούνια συνεχίζεται. Ο Έλληνας Παγκόσμιος πρωταθλητής συμμετέχει στο Παγκόσμιο Κύπελλο που διεξάγεται στην Ντόχα και κατέλαβε την πρώτη θέση στα προκριματικά.\nΣυγκεκριμένα, ο Έλληνας πρωταθλητής συγκέντρωσε 15.700 βαθμούς και πέρασε ως πρώτος στον τελικό. Αυτή ήταν η ενδέκατη συνεχόμενη φορά που ο Λευτέρης Πετρούνιας κατακτά την πρώτη θέση είτε στα προκριματικά είτε σε τελικό από τον Απρίλιο του 2015.\nΠίσω του ήταν δύο Αρμένιοι. Δεύτερος ήταν ο Νταβτιάν με 15.650 βαθμούς και τρίτος ο Τοβμασιάν με 15.400. Στους άνδρες είχαμε άλλη μία ελληνική συμμετοχή. Ο Βλάσης Μάρας συμμετείχε στο μονόζυγο, αλλά είχε διπλή πτώση και έμεινε μακριά από τον καλό του εαυτό.\nΤην ίδια ώρα στις γυναίκες συμμετείχαν η Βασιλική Μιλλούση και η Αργυρώ Αφράτη. Στη δοκό ισορροπίας η Βασιλική Μιλλούση ήταν πέμπτη με 13.900 βαθμούς, ενώ η Αφράτη ήταν 20η με 12.600 βαθμούς. Στους ασύμμετρους ζυγούς η Μιλλούση τερμάτισε στην 6η θέση με 13.600 βαθμούς και η Αφράτη στην 7η με 13.450.\nΗ Αφράτη συμμετείχε στο επίσης στο έδαφος όπου ήταν 6η με 13.600 βαθμούς και στο άλμα στο οποίο ήταν 7η με 13.475.\nΔείτε την προσπάθεια της Βασιλικής Μιλλούση στη δοκό υπό το βλέμμα της φίλης της, Καταλίνα Πόνορ.\nΗ προσπάθεια της Αφράτη στο έδαφος


Είμαι γεννηθείς το 1958 και έχω περίπου 7000 ένσημα στο ΙΚΑ μέχρι το 2015 που είχα κάνει μια πρόχειρη καταμέτρηση. Έκτοτε έχω μείνει άνεργος. Εχω δύο ανήλικα τέκνα. Μπορώ να βγώ σε σύνταξη ως πατέρας με ανήλικο; Μπορώ να χρησιμοποιήσω τα ανήλικα για αναγνώριση χρόνου;\nΑΣΦΑΛΙΣΗΔημήτρης ΜουσελίμηςδικηγόροςένσημαΕργατικό ΔίκαιοεργατολόγοςΙΚΑΚοινωνικοασφαλιστικό ΔίκαιοΝΟΤΙΑ ΠΡΟΑΣΤΙΑΟΑΕΕΣΥΝΤΑΞΕΙΣΤΕΒΕΤΣΑ


Ο κορωνοϊός «χτυπάει» αλύπητα και τα παιδιά! Σε ηλικίες 4-18 το ένα στα τέσσερα κρούσματα! Πιστοποιητικά νόσησης με τρίμηνη ισχύ και άμεσο lockdown για όσους δεν κάνουν εγκαίρως την τρίτη δόση του εμβολίου! - Hub News\nΑρχική ΕΛΛΑΔΑ Ο κορωνοϊός «χτυπάει» αλύπητα και τα παιδιά! Σε ηλικίες 4-18 το ένα...\nΟ κορωνοϊός «χτυπάει» αλύπητα και τα παιδιά! Σε ηλικίες 4-18 το ένα στα τέσσερα κρούσματα! Πιστοποιητικά νόσησης με τρίμηνη ισχύ και άμεσο lockdown για όσους δεν κάνουν εγκαίρως την τρίτη δόση του εμβολίου!\nΠερισσότεροι είναι και οι διασωληνωμένοι ασθενείς, στους 709 από 697 προχθές, με την πλειοψηφία ανεμβολίαστους (81.24%) και τις ηλικίες 64 ετών και κάτω να σημειώνουν πρωτοφανές προβάδισμα έναντι των μεγαλύτερων ηλικιών, με 373 (52,6%) ασθενείς να προέρχονται από τη ομάδα νεότερων και 336 (47.4%) 65 και άνω.\n‘Βράζει’ από κορωνοϊό η Ευρυτανία\nΗ υπαγωγή της Ευρυτανίας στο «βαθύ κόκκινο» του επιδημιολογικού χάρτη (επίπεδο 5) δεν αποτέλεσε κεραυνό εν αιθρία. Την εβδομάδα 29 Νοεμβρίου 2021 – 05 Δεκεμβρίου, η περιφερειακή ενότητα κατέγραψε το υψηλότερο ποσοστό θετικότητας στους ελέγχους κορωνοϊού 2,27%, με αμέσως επόμενο το 1,67% του Έβρου.\nΣυνολικά, τα χθεσινά στη χώρα είναι 5.899, σύμφωνα με τον ΕΟΔΥ, με τα περισσότερα σε Αττική (1.783) και Θεσσαλονίκη (935).\nΠιστοποιητικά νόσησης με τρίμηνη ισχύ και σενάρια για άμεσο lockdown για όσους δεν έκαναν εγκαίρως την τρίτη δόση εμβολίου!\nΗ κυβέρνηση υιοθετεί την εισήγηση των ειδικών, όπως σας έχε ενημερώσει εγκαίρως το europost.gr, να λήγουν τα πιστοποιητικά νόσησης από κορονοϊό στους 3 μήνες αντί για τους 6 που ίσχυε μέχρι σήμερα, αλλά και το να εκδίδονται μόνο μετά από μοριακό test κι όχι μετά από rapid test.\nΌσα εκδόθηκαν από την 01.11.2021 και έπειτα, θα λήγουν ακριβώς στο τρίμηνο.\nΤο ότι υιοθετείται τελικά η πρόταση της επιτροπής, αποτελεί ακόμα ένα μέτρο για να αυξηθεί η συμμετοχή στο πρόγραμμα των εμβολιασμών κατά της Covid 19, ενώ η μετάλλαξη «Όμικρον» ‘επελαύνει’.\nΣε διαφορετική περίπτωση, αν δεν εμβολιαστούν δε θα έχουν πρόσβαση στους κλειστούς χώρους όπως ακριβώς ισχύει σήμερα και με τους ανεμβολίαστους.\nΤην ίδια ώρα, απαγορευτικό στους εσωτερικούς χώρους εστίασης, ψυχαγωγίας και άθλησης μπαίνει από τη Δευτέρα 13.12.2021, για χιλιάδες εμβολιασμένους άνω των 60 ετών που έχασαν την προθεσμία για εμβολιασμό με την τρίτη δόση στους επτά μήνες.\nΣύμφωνα με το ρεπορτάζ, οι άνω των 60 ετών που έχουν κάνει την δεύτερη δόση πριν από επτά μήνες και περισσότερο, αλλά δεν έκαναν την τρίτη δόση εμβολίου, μπλέκουν από τη Δευτέρα σε… περιπέτειες. Το πιστοποιητικό εμβολιασμού που έχουν λήγει αυτομάτως και δε θα πάρουν ούτε ώρα παράταση. Μάλιστα, θα αντιμετωπίζονται όπως και οι πλήρως ανεμβολίαστοι!\nΠού θα εφαρμόζεται το απαγορευτικό για τους άνω των 60 από τη Δευτέρα\nΤο μέτρο επηρεάζει τουλάχιστον 150.000 πολίτες άνω των 60, που έχουν υπερβεί το επτάμηνο από την δεύτερη δόση κι όσο περνούν οι μέρες.\nΠροηγούμενο άρθροΠανικός στο Αίγιο: Πήγαν να εμβολιαστούν και τα εμβόλια ήταν ληγμένα! Πόσο ‘θωρακισμένοι’ είναι όσοι εμβολιάστηκαν με τα συγκεκριμένα εμβόλια; Την Πολιτική Προστασία ‘δείχνει’, ως υπεύθυνη, ο Διοικητής του νοσοκομείου\nΕπόμενο άρθροΆγριο ξύλο και πρωτοφανή σκηνικά στη Βουλή της Τουρκίας! Στη φόρα φωτογραφία του υπουργού Εσωτερικών με Τούρκο φυγόδικο για ξέπλυμα μαύρου χρήματος! (Βίντεο)


Πες καλημέρα στον μεταβολισμό σου – ΑΙΤΩΛΟΑΚΑΡΝΑΝΙΑ NEWS\nΟ μεταβολισμός είναι αυτός που καθορίζεις τις καύσεις που κάνει το ανθρώπινο σώμα και με αυτά τα έξυπνα tips θα καταφέρεις να τον “ξυπνήσεις” μαζί με εσένα, διατηρώντας τον σε… εγρήγορση την υπόλοιπη μέρα!\nΤο πιο σημαντικό βήμα για να ενεργοποιηθεί ο μεταβολισμός σου με το “καλημέρα” είναι η πρωινή άσκηση. Έρευνες έχουν δείξει πως η πρωινή άσκηση ενεργοποιεί τον μεταβολισμό σου περισσότερο από οποιαδήποτε άλλη ώρα. Οπότε, το καλύτερο που έχεις να κάνεις μόλις πλυθείς, είναι να φορέσεις τα sneakers σου και να βγεις για ένα 20λεπτο jogging. Αν έχει και ήλιο καλύτερα, καθώς η βιταμίνη D που παίρνεις από εκεί ενεργοποιεί ακόμη περισσότερο τον μεταβολισμό σου…\nΑν δεν έχεις τον χρόνο να βγεις για τρέξιμο, τότε μπορείς μέσα σε ένα διάστημα μικρότερο των 5 λεπτών, όχι απλά να ενεργοποιήσεις τον μεταβολισμό σου, αλλά να τον κάνεις να πάρει… φωτιά! Το «κλειδί» για να τα καταφέρεις είναι η ένταση στην άσκηση. Λίγα επιτόπου άλματα και λίγα pushups χωρίς διάλλειμα θα δώσουν στον μεταβολισμό σου την ώθηση που χρειάζεται.\nΤο πρωινό είναι το σημαντικότερο γεύμα της ημέρας και δεν πρέπει να παραλείπεται ποτέ. Το γεύμα το πρωί βοηθά το σώμα και τον μεταβολισμό να μένουν ισορροπημένα. Αν φας ένα πλήρες πρωινό όταν ξυπνήσεις, τότε το σώμα σου έχει ενέργεια να καταναλώσει. Είναι βασική αρχή πως την ενέργεια δουλεύει και ο μεταβολισμός σου άμεσα.\nΜην ξεχνάς να προσθέσεις στην καθημερινή σου προπόνηση ελεύθερα βάρη. Οι επιστήμονες έχουν ανακαλύψει πως η άσκηση με βάρη βοηθά τον οργανισμό να κάψει περισσότερες θερμίδες από όσο η αερόβια άσκηση. Ιδανικό θα ήταν να συνδυάσεις και τα δυο μαζί.\nΈνα υγιεινό σνακ μπορεί να σε βοηθήσει να χάσεις βάρος. Η καλύτερη επιλογή είναι ένα σνακ το οποίο θα έχει αρκετή πρωτεΐνη, όπως οι ξηροί καρποί. Είναι σημαντικό να κρατάς το στομάχι σου… χορτασμένο, έτσι ώστε να παραμένει ο μεταβολισμός σου σε εγρήγορση.


Για το... ακανθώδες, όσο και επίκαιρο θέμα της μεγάλης συμμετοχής τραπεζικών μετοχών στα χαρτοφυλάκια θυγατρικών τους ΑΕΔΑΚ ρωτήθηκε ο πρόεδρος της Επιτροπής Κεφαλαιαγοράς κατά τη διάρκεια του τρίτου χρηματιστηριακού συνεδρίου του ΣΕΔ, το περασμένο Σάββατο.\nΣτους εκεί παρισταμένους φάνηκε ως η μόνη στιγμή που ο ισχυρός άνδρας της κεφαλαιαγοράς αναγκάστηκε να επιστρατεύσει τις... διπλωματικές του ικανότητες.\n”Εκεί υπάρχει πρόβλημα”, είπε ο κ. Πιλάβιος, τονίζοντας παράλληλα ότι ”η κατάσταση έχει βελτιωθεί πολύ”.\nΚαι πώς να μη νιώσει άβολα ο άνθρωπος; Δεν είναι εύκολο να έχεις να αντιμετωπίσεις από τη μια πλευρά τις τράπεζες - ιδιοκτήτες του Χ.Α. και από την άλλη την επενδυτική αγανάκτηση που προκαλούν οι περιπτώσεις των ΑΕΕΧ που αρνούνται να δώσουν στοιχεία στις γενικές συνελεύσεις των μετόχων τους με την πρόφαση περί ”επιλεκτικής ενημέρωσης”...


Pella Press: Μαΐου 2011\nEλλοχεύει ο κίνδυνος να τιναχτεί κυριολεκτικά στον αέρα η διαδικασία επιστροφής στους αγρότες του ΦΠΑ και του Ειδικού Φόρου Κατανάλωσης\nΟ Γραμματέας Αγροτικού της Νέας Δημοκρατίας, βουλευτής Πέλλας, κ. Γιώργος Καρασμάνης, προέβη στην ακόλουθη δήλωση :\n«Σύγχυση και αναβρασμός επικρατεί στους αγρότες, καθώς δύο μήνες μετά την ψήφιση στη Βουλή του νομοσχεδίου για το Μητρώο Εμπόρων αγροτικών προϊόντων,\nη ηγεσία του υπουργείου Αγροτικής Ανάπτυξης και Τροφίμων δεν έχει εκδώσει ακόμα τις απαιτούμενες αποφάσεις για τη λειτουργία του Μητρώου.\nΑποτέλεσμα: Οι μεν έμποροι, εξαγωγείς, συσκευαστές, τυποποιητές και μεταποιητές αγροτικών προϊόντων να μην μπορούν να εγγραφούν στο Μητρώο και να πάρουν τον απαραίτητο κωδικό, ο οποίος θα πρέπει υποχρεωτικά να αναγράφεται στα τιμολόγια αγοράς αγροτικών προϊόντων. Οι δε αγρότες, των οποίων έχει ήδη ξεκινήσει η συγκομιδή και εμπορία των προϊόντων τους, να μην είναι σε θέση να ελέγξουν εάν οι έμποροι στους οποίους θα διαθέσουν τη σοδειά τους είναι εγγεγραμμένοι στο Μητρώο και αξιόπιστοι.\nΤαυτόχρονα, ελλοχεύει ο κίνδυνος να τιναχτεί κυριολεκτικά στον αέρα η διαδικασία επιστροφής στους αγρότες του ΦΠΑ και του Ειδικού Φόρου Κατανάλωσης για το αγροτικό πετρέλαιο, καθώς με τον ψηφισθέντα νόμο η μη αναγραφή του ειδικού αριθμού εγγραφής στο Μητρώο (κωδικός) συνεπάγεται τη μη αναγνώριση από τις φορολογικές αρχές των τιμολογίων και τη μη απόδοση επιστροφής ΦΠΑ και ΕΦΚ.\nΗ σημερινή κατάσταση επιβεβαιώνει, για άλλη μια φορά, την προχειρότητα, αλλά και την επιπολαιότητα, με την οποία η κυβέρνηση χειρίζεται τα σημαντικά αγροτικά θέματα».\nΑναρτήθηκε από Authors στις 11:20 μ.μ. 0 σχόλια\nΤην Πέμπτη 27 Μαΐου, οι μαθητές του 2ου Δημοτικού Σχολείου Γιαννιτσών, κατά τη διάρκεια περίπατου στο Φιλίππειο, βρήκαν εγκαταλειμμένη πολύ μικρή κουκουβάγια, που προφανώς είχε πέσει από κάποια φωλιά. Τα παιδιά ενθουσιάστηκαν και φρόντισαν να μάθουν περισσότερα για την φροντίδα των άγριων πουλιών. Καταρχήν επιβεβαίωσαν, ρωτώντας τον υπεύθυνο του αναψυκτηρίου, ότι δεν υπάρχει κάπου κοντά η φωλιά του πουλιού για να μπορέσουν να το επιστέψουν στην οικογένειά του. Ο Διευθυντής του σχολείου φρόντισε, με συνδρομή του τμήματος πρασίνου του δήμου, να φιλοξενηθεί το πουλί στο σχολείο, να του δοθεί ζαχαρόνερο και να παραμείνει εκεί το βράδυ μέχρι να βρεθεί τρόπος να σωθεί. Τα ευαισθητοποιημένα παιδιά, έστειλαν την μικρή κουκουβάγια στο Ελληνικό Κέντρο Προστασίας Άγριων Ζώων και Πουλιών στη Θεσσαλονίκη, φορέα που θα περιέθαλψε το ζώο και θα φροντίσε να επιστρέψει στη φύση με ασφάλεια. Το συμπαθητικό νυκτόβιο πουλί μεταφέρθηκε σε χαρτόκουτο με τρύπες, με λεωφορείο του ΚΤΕΛ, το οποίο δεν δέχθηκε έξοδα μεταφοράς. Ένα πολύ όμορφο περιστατικά, συνέβη στα υπέροχα αυτά παιδιά, τα οποία και το χάρηκαν και έμαθαν πολλά. Το κυριότερο; ¨Και το πιο μικρό κομμάτι της φύσης πρέπει να το προστατεύουμε¨.\nΠΡΟΣ ΤΟΝ ΔΗΜΑΡΧΟ ΣΚΥΔΡΑΣ & ΤΟΥΣ ΔΗΜΟΤΕΣ ΑΝΟΙΧΤΗ ΕΠΙΣΤΟΛΗ\nΕίναι ήδη γνωστό, από την περσινή χρονιά, ότι στην περιφέρεια Κεντρικής Μακεδονίας, γενικότερα, αλλά και στην περιοχή μας ειδικότερα, προέκυψε πρόβλημα σχετικό με την μετάδοση, από τα κουνούπια, του «ιού του Δυτικού Νείλου». Ασθένειας, που μπορεί να προκαλέσει σοβαρότατα προβλήματα στην δημόσια υγεία.\nΑπό τους ειδικούς έχει επισημανθεί η αναγκαιότητα για ψεκασμούς σε συγκεκριμένες χρονικές περιόδους, με στόχο τη μείωση του πληθυσμού των κουνουπιών και κατά συνέπεια την ελαχιστοποίηση του κινδύνου για την μετάδοση της ασθένειας.\nΣτο πρόγραμμα ψεκασμών που ανακοινώθηκε πρόσφατα από την Περιφερειακή Ενότητα Πέλλας, δεν περιλαμβάνεται καμία περιοχή του Δήμου Σκύδρας.\nΓια τους λόγους αυτούς παρακαλούμε να μας ενημερώσετε και να ενημερώσετε και τους συνδημότες μας :\n1. Για τις πρωτοβουλίες που έλαβε ο Δήμος προκειμένου να πραγματοποιηθούν ψεκασμοί και στον Δήμο Σκύδρας, την ενδεδειγμένη χρονική περίοδο, καθώς και αν έχει επιτευχθεί συντονισμός με τους όμορους Δήμους, αφού είναι προφανές ότι το πρόβλημα απαιτεί συντονισμένη και σχεδιασμένη δράση σε ευρεία κλίμακα, που υπερβαίνει τα τοπικά όρια του Δήμου.\n2. Για τον αριθμό και τον χρόνο πραγματοποίησης των ψεκασμών.\n3. Για τον φορέα που έχει αναλάβει την πραγματοποίηση των ψεκασμών.\n4. Για το κόστος αυτών των ψεκασμών καθώς και τον υπόχρεο για την πληρωμή τους.\nΆποψη της «Λαϊκής Συσπείρωσης Δήμου Σκύδρας» είναι, ότι σε ζητήματα που έχουν άμεση επίπτωση στη δημόσια υγεία, όπως το επίμαχο, δεν χωρούν ούτε καθυστερήσεις, ούτε εκπτώσεις.\nΑπαιτείται σχεδιασμός και υλοποίηση σε κεντρικό, περιφερειακό και τοπικό επίπεδο, των απαραίτητων υποδομών και μηχανισμών προστασίας της δημόσιας υγείας, με τη συμμετοχή ασφαλώς και του Δήμου και εξασφάλιση των απαραίτητων κονδυλίων από τον κρατικό προϋπολογισμό.\nΗ προστασία της δημόσιας υγείας, είναι υποχρέωση της πολιτείας και δεν μπορεί να εξαρτιέται από ιδιωτικά επιχειρηματικά συμφέροντα. Από την άλλη πλευρά, είναι καθήκον του Δήμου να εξασφαλίσει, ότι η δημόσια υγεία δεν θα κινδυνεύσει και οι ψεκασμοί θα πραγματοποιηθούν, δίχως οικονομική επιβάρυνση των δημοτών, διεκδικώντας αγωνιστικά τα κονδύλια που απαιτούνται από την κυβέρνηση και αξιοποιώντας, όπου είναι δυνατόν, το ανθρώπινο δυναμικό και τα μέσα του Δήμου.\nΣύσκεψη για τον Αναπτυξιακό Σχεδιασμό και Προγραμματισμό της Πέλλας\nΟ Αντιπεριφερειάρχης Πέλλας κ. Θεόδωρος Θεοδωρίδης προσκαλεί σε σύσκεψη για τον Αναπτυξιακό Σχεδιασμό και Προγραμματισμό της Περιφερειακής Ενότητας Πέλλας τους Δημάρχους της περιοχής. Η σύσκεψη πραγματοποιείται αύριο Τετάρτη 1 Μαίου και ώρα 14.00 στην αίθουσα συνεδριάσεων του Διοικητηρίου. Ακολουθεί η επιστολή της πρόσκλησης προς τους κκ. Δημάρχους όπου παρουσιάζεται το πλαίσιο της συνάντησης η οποία αναμένεται να είναι ιδιαίτερα εποικοδομητική.\nΜε την Μεταρρύθμιση του Καλλικράτη η οποία αποτελούσε αναγκαιότητα για τον εκσυγχρονισμό της Διοίκησης και την καθοδήγηση και Διοίκηση της Οικονομίας η Περιφερειακή Αυτοδιοίκηση στην Π.Ε της Πέλλας και οι Δήμοι της έχουν ένα καινούργιο ουσιαστικό θεσμικό ρόλο.\nΣτα πλαίσια της Μεταρρύθμισης του Καλλικράτη οφείλουμε να λειτουργήσουμε σύμφωνα με την κεντρική κατεύθυνση του άρθρου 4 που ορίζει ότι:\nΜεταξύ των δύο βαθμών τοπικής αυτοδιοίκησης δεν υφίστανται σχέσεις ελέγχου και ιεραρχίας, αλλά συνεργασίας και συναλληλίας, οι οποίες αναπτύσσονται βάσει του νόμου, κοινών συμφωνιών, καθώς και με το συντονισμό κοινών δράσεων.\nΓι' αυτό το σκοπό θα πρέπει να δημιουργήσουμε ένα σύστημα συνεννόησης για τα μεγάλα ζητήματα ανάπτυξης του Τόπου μας.\nΣυχνές και με περιεχόμενο διαβουλεύσεις για τα ζητήματα για τα οποία απαιτείται συναντίληψη, συναλληλία και συνεργασία για την εξασφάλιση της κατάδηλης σκοπιμότητας και την διεκδίκηση των απαιτούμενων πόρων. Αυτό σημαίνει ότι πρέπει να προχωρήσουμε στην κατάρτιση της Μεγάλης Χάρτας ανάπτυξης του Τόπου μας, ενός Κοινού Πλαισίου αναφοράς όλων μας. Όλων των Αιρετών Εκπροσώπων – Διοικήσεων για όσες Δράσεις, Ενέργειες και Έργα είναι χρήσιμο να σχεδιαστούν, να προγραμματιστούν και να υλοποιηθούν με κοινή προσπάθεια.\nΗ Π.Ε. Πέλλας ολοκληρώνει ένα γενικό πλαίσιο κατευθύνσεων για τον σχεδιασμό και τον προγραμματισμό της ανάπτυξης τόσο σε επίπεδο Στρατηγικής όσο και σε επίπεδο Επιχειρησιακού Σχεδιασμού της Ανάπτυξης.\nΓια μια εναρκτήρια συνεργασία, σας προσκαλώ σε σύσκεψη για τον Αναπτυξιακό Σχεδιασμό και Προγραμματισμό της Πέλλας την Τετάρτη 1 Ιουνίου 2011 και ώρα 14:00 στην αίθουσα Συνεδριάσεων του Διοικητηρίου.\nΠρόταση Θεμάτων Ημερήσιας Διάταξης:\nΠαρουσίαση των κατευθύνσεων του Στρατηγικού Σχεδιασμού της Πέλλας.\nΠρογραμματισμός των μεγάλων έργων υποδομής\n- Συγκοινωνιακά, Υδραυλικά,κ.λ.π.\nΠρόγραμμα καταπολέμησης κουνουπιών και προστασίας της δημόσιας υγείας από τον ιό του Δυτικού Νείλου.\nΠολιτική Προστασία (έμφαση στις δασικές πυρκαγιές).\nΠλαίσιο συνεργασίας για την εφαρμογή της Πράξης: “Δημιουργία θέσεων απασχόλησης σε τοπικό επίπεδο μέσω προγραμμάτων κοινωφελούς χαρακτήρα”.\nΑναρτήθηκε από Authors στις 3:10 μ.μ. 0 σχόλια\nΠΑΝΕΡΓΑΤΙΚΟ ΑΓΩΝΙΣΤΙΚΟ ΜΕΤΩΠΟ - Γραμματεία Θεσσαλονίκης\nΣυλλαλητήρια, συγκεντρώσεις και πικετοφορίες του ΠΑΜΕ σε όλες τις μεγάλες πόλεις της Περιφέρειας Κεντρικής Μακεδονίας την Παρασκευή 3 Ιούνη 2011:\nΘεσσαλονίκη, 19:00 Συγκέντρωση στο Άγαλμα Βενιζέλου.\nΣέρρες, 19:00 Συγκέντρωση στην πλ. Ελευθερίας.\nΒέροια 19:00 Πικετοφορία στην πλ. Ωρολογίου.\nΝάουσα 20:00 Συλλαλητήριο του Εργατικού Κέντρου και του ΠΑΜΕ στην πλ. Καρατάσου.\nΓιαννιτσά 19:00 Πικετοφορία στην πλ. ΕΠΟΝ.\nΈδεσσα 19:00 Πικετοφορία στους μικρούς καταράκτες.\nΚατερίνη 19:30 Συγκέντρωση στην πλ. Ειρήνης.\nΞεκίνησαν οι εγγραφές στις Γεωργικές Σχολές Προσθήκη λεζάντας\nΣπουδές για μια σύγχρονη Γεωργική Εκπαίδευση προσφέρει ο Ο.Γ.Ε.Ε.Κ.Α. «ΔΗΜΗΤΡΑ» σε απόφοιτους της Α΄ Λυκείου. Οι Επαγγελματικές Γεωργικές Σχολές (ΕΠΑ.Σ.) εποπτεύονται από το Υπουργείο Αγροτικής Ανάπτυξης και Τροφίμων.\nΣτις ΕΠΑ.Σ. εγγράφονται οι μαθητές που προάγονται στη Β΄ τάξη των Γενικών ή Επαγγελματικών Λυκείων, T.Ε.Λ., Εν. Λυκείων, ΛΕΝ, ΕΠΛ ημερησίων και εσπερινών. Οι απόφοιτοι παίρνουν πτυχίο επιπέδου 3 το οποίο τους επιτρέπει να λάβουν άδεια ασκήσεως επαγγέλματος και να εγγράφονται στα δημόσια και ιδιωτικά Ι.Ε.Κ.\nΓια το σχολικό έτος 2010-2011 θα λειτουργήσουν έξι ΕΠΑ.Σ. και συγκεκριμένα στα Ιωάννινα, στη Λάρισα, στην Καλαμπάκα, στην Κρήτη, στη Νεμέα και στο Μαρούσι.\n· Αβερώφειος ΕΠΑ.Σ. Λάρισας: 4ο χλμ. οδού Τρικάλων-Λάρισας, Λάρισα, τηλ.\n2410 611092, 2410 611093\n· Γεωργική ΕΠΑ.Σ. Νεμέας: Μαθητικής εστίας 37, Νεμέα, τηλ. 27460 23072\n· ΕΠΑ.Σ. Συγγρού: Λ. Κηφισίας 182, Μαρούσι Αττικής τηλ. 210 2128119, 210 8821404.\nΑναρτήθηκε από Authors στις 2:59 μ.μ. 0 σχόλια\nΔωρεάν διανομή προϊόντων στους απόρους της χώρας – πρόγραμμα Ε.Ε. 2011\nΕΛΛΗΝΙΚΗ ΔΗΜΟΚΡΑΤΙΑ ΓΙΑΝΝΙΤΣΑ , 30-05-2011\nΤΜΗΜΑ :ΦΥΤ.& ΖΩΪKHΣ ΠΑΡΑΓΩΓΗΣ ΓΙΑΝΝΙΤΣΩΝ\nΤΑΧ.Δ/ΝΣΗ: Πλατεία Πίκπα\nΤΑΧ.ΚΩΔΙΚΑΣ: 58100 Γιαννιτσά\nΑπό την Υπηρεσία μας ανακοινώνεται, σύμφωνα με την εγκύκλιο διαδικασιών εφαρμογής 27626/27-05-2011 ότι:\nOι φορείς σύλλογοι που θέλουν να δηλώσουν συμμετοχή στο πρόγραμμα δωρεάν διανομής ζυμαρικών, λευκασμένου μακρυσπέρμου ρυζιού, φέτας και γραβιέρας π.ο.π., για τα άπορα μέλη τους , πρέπει να μας καταθέσουν τα δικαιολογητικά μέχρι την Παρασκευή 1η Ιουλίου 2011.Μετά την παρέλευση της ημερομηνίας αυτής οι υποβληθείσες αιτήσεις εκδήλωσης ενδιαφέροντος θα θεωρούνται εκπρόθεσμες.\nΑναρτήθηκε από Authors στις 2:55 μ.μ. 0 σχόλια\nΤο δικό της μήνυμα είναι έτοιμη να δώσει η Αλμωπία, με την συγκέντρωση που οργανώνει για την ερχόμενη Κυριακή 5 Ιουνίου 2011 στις 18:00, στην κεντρική πλατεία της Αριδαίας. Όλοι οι «ΑΓΑΝΑΚΤΙΣΜΕΝΟΙ» της επαρχίας μας θα συναντηθούμε και θα διαδηλώσουμε ειρηνικά με έναν κοινό στόχο: ένα καλύτερο αύριο για ολόκληρη τη χώρα. Για αυτόν τον στόχο θα βγούμε όλοι στους δρόμους και θα διαμαρτυρηθούμε βουβά για τα σκληρά μέτρα και την άδικη μεταχείριση που μας παρέχει το Ελληνικό κράτος. Χωρίς χρώματα, άλλα με μία κοινή και κοινή ιδεολογία το μέλλον που ΕΜΕΙΣ θέλουμε και όχι αυτό που οι ΑΛΛΟΙ σχεδιάζουν για εμάς. Είναι μία καλή ευκαιρία, να φτάσει η φωνή της Αλμωπίας μέχρι τα «ακριβά σαλόνια» της Αθήνας και της Θεσσαλονίκης. Φωνή που θα ακουστεί μόνο αν όλοι βρεθούμε στη συγκέντρωση, νέοι γέροι και παιδιά! Άλλωστε είναι μία καλή ευκαιρία ανταλλαγής κοινών ή και διαφορετικών απόψεων.\nΑναρτήθηκε από Authors στις 2:50 μ.μ. 0 σχόλια\nΑναρτήθηκε από Authors στις 2:42 μ.μ. 0 σχόλια\nΜε μεγάλη επιτυχία τόσο από πλευράς επισκεπτών όσο και από πλευράς συμμετοχής εκθετών, έκλεισε τις πύλες της η Ανθοέκθεση του Δήμου Πέλλας.Η 1η Ανθοέκθεση που διοργανώθηκε στο Δήμο Πέλλας, διήρκησε μία εβδομάδα και εκατοντάδες επισκέπτες είχαν να την ευκαιρία να περιηγηθούν σ΄αυτήν, να προμηθευτούν από την μεγάλη ποικιλία φυτών και να παρακολουθήσουν τις παράλληλες εκδηλώσεις.\nΑνανεώνουμε το ραντεβού για τη 2η Ανθοέκθεση, το 2012.\nΕΥΧΑΡΙΣΤΗΡΙΟ ΔΗΜΑΡΧΟΥ ΕΔΕΣΣΑΣ ΓΙΑ ΕΥΓΕΝΙΚΗ ΠΡΟΣΦΟΡΑ ΣΥΜΠΟΛΙΤΗ ΜΑΣ\nΘέλω να εκφράσω τις ευχαριστίες μου στον συμπολίτη μας κ. Ανδρέα Κατσάρα, ο οποίος πρόσφερε ένα σεβαστό ποσό για την ανακούφιση άπορων συνδημοτών μας. Με τα χρήματα που δώρισε ο κ. Κατσάρας ο Δήμος Έδεσσας προμηθεύτηκε και μοίρασε πακέτα με προϊόντα σε συμπολίτες μας που είχαν ανάγκη.Εύχομαι η αξιέπαινη πράξη του συμπολίτη μας να βρει μιμητές, καθώς στις δύσκολες συνθήκες που βιώνει η τοπική κοινωνία χρειάζονται άνθρωποι με μεγάλη ψυχή και αγάπη για τον συνάνθρωπο που δοκιμάζεται, έτσι ώστε να καλυφθούν οι ανάγκες και άλλων άπορων συμπολιτών μας. Ο Δήμος Έδεσσας θα είναι πάντα στο πλευρό των συμπολιτών μας που θέλουν να προσφέρουν.\nΠήγε η αλεπού στο παζάρι, αλλά πιάστηκε στην παγίδα!\nΤο πρωί της Πέμπτης, συνελήφθησαν από αστυνομικούς του Τμήματος Ασφαλείας Γιαννιτσών δύο αλλοδαποί υπήκοοι Βουλγαρίας ηλικίας 32 και 16 ετών κατηγορούμενοι για κλοπή, ενώ ο 32χρονος κατηγορείται και για παράβαση του νόμου περί όπλων. Ειδικότερα, στο χώρο της λαϊκής αγοράς των Γιαννιτσών, ύστερα από σχετική καταγγελία ενός 70χρονου για κλοπή πορτοφολιού που περιείχε 100 ευρώ, οι αστυνομικοί εντόπισαν τους δράστες ενώ αναζητήθηκε και άλλη μία συνεργός τους. Στη συνέχεια, σε έρευνα του οχήματος του 32χρονου βρέθηκαν δύο μαχαίρια με μήκος λάμας 15 & 13 εκατοστά τα οποία κατείχε παράνομα, ενώ σε σωματική έρευνα του δράστη βρέθηκαν και κατασχέθηκαν ένα κινητό τηλέφωνο και το χρηματικό ποσό των (830) Ευρώ. Επίσης, σε βάρος της (α) δράστιδος υφίσταται απαγόρευση εισόδου στη Χώρα, συνεπεία διοικητικής απέλασης. Οι συλληφθέντες με τη σε βάρος τους σχηματισθείσα δικογραφία θα παραπεμφθούν στον Εισαγγελέα Πλημμελειοδικών Γιαννιτσών.\nΑναρτήθηκε από Authors στις 3:35 μ.μ. 0 σχόλια\nΣακχαρώδης διαβήτης: ένα ιατροκοινωνικό πρόβλημα της σύγχρονης εποχής\nO Ειδικός Παθολόγος, διαβητολόγος, καθηγητής του Πανεπιστημίου Αθηνών, Χρήστος Ζούπας θα βρίσκεται στο νοσοκομείο Γιαννιτσών, στον 1ο όροφο, στο χώρο του αμφιθεάτρου, προσκεκλημένος από το Σύλλογο διαβητικών σε μία ημερίδα-εκδήλωση με θέμα «σακχαρώδης διαβήτης: ένα ιατροκοινωνικό πρόβλημα της σύγχρονης εποχής», αύριο Σάββατο 29 Μαΐου στις 6:30μμ.\nΕαρινή Μαθητική Εκδήλωση του 2ου Δημοτικού Σχολείου Γιαννιτσών\nΤο 2ο δημοτικό σχολείο Γιαννιτσών υλοποιεί αύριο, Σάββατο στις 7:30μμ την «Εαρινή μαθητική εκδήλωση 2011» στα πλαίσια των δραστηριοτητών του, με την ευκαιρία της λήξης του σχολικού έτους, με θεατρικό έργο, μαθητική συναυλία και χορευτικά τμήματα. Κατά τη διάρκεια των εκδηλώσεων θα λειτουργεί έκθεση ζωγραφικής των μαθητών.\nΤο Εδεσσαϊκό Θέατρο συνεχίζοντας τις παραγωγές, ετοιμάζεται για νέο έργο. Καλεί τα μέλη, τους φίλους και όποιον θα ήθελε να συμμετέχει στο νέο έργο, στη τελευταία συνάντηση που θα πραγματοποιηθεί την Κυριακή 29 Μαΐου 2011 και ώρα 8:00μ.μ. στο Εντευκτήριο του Συλλόγου. Για οποιαδήποτε πληροφορία το Εντευκτήριο του Συλλόγου (Ι. Δραγούμη 35) λειτουργεί καθημερινά από τις 10:00π.μ. έως και τις 2:00 στο τηλέφωνο 2381025429 και στο e-mail: Edessaikotheatro@gmail.com\nΑναρτήθηκε από Authors στις 3:26 μ.μ. 0 σχόλια\n«Ανάρτηση προσωρινής κατάστασης πληρωμής για το πρόγραμμα της Οριστικής εγκατάλειψης αμπελωνων . »\nΕνημερώνουμε ότι έχει γίνει ανάρτηση της προσωρινής κατάστασης πληρωμής των αμπελουργών που πραγματοποίησαν εκρίζωση στα πλαίσια του προγράμματος Οριστικής Εγκατάλειψης Αμπελώνων με πριμοδότηση σήμερα 27 Μαΐου 2011 στον χώρο ανακοινώσεων της Δ/νσης Αγροτικής Οικονομίας και Κτηνιατρικής\nΑναρτήθηκε από Authors στις 3:23 μ.μ. 0 σχόλια\nΑναρτήθηκε από Authors στις 11:52 μ.μ. 0 σχόλια\nΑναρτήθηκε από Authors στις 11:47 μ.μ. 0 σχόλια\nΑναρτήθηκε από Authors στις 11:40 μ.μ. 0 σχόλια\nΝέο τηλέφωνο του ΚΤΕΟ Περιφερειακής Ενότητας Πέλλας


Το Πρωινό: Γιατί δε βγήκε σήμερα η εκπομπή του ΑΝΤ1\nΑρχική > Celebrities > Το Πρωινό: Γιατί δε βγήκε σήμερα η εκπομπή του ΑΝΤ1\nΧωρίς Πρωινό ξεκίνησε η τηλεοπτική εβδομάδα στον ΑΝΤ1, καθώς την ψυχαγωγική εκπομπή του σταθμού την «χτύπησε» ο κορωνοϊός. Συγκεκριμένα, ένα μέλος της παραγωγής βρέθηκε θετικός στον ιό και αμέσως σήμανε συναγερμός.\nΑκολουθήθηκε αυστηρά το πρωτόκολλο και όλα τα μέλη του Πρωινού υποβλήθηκαν τεστ κορωνοϊού. Από αυτά δεν προέκυψε να είναι θετικό κάποιο άλλο πρόσωπο, οπότε αποφασίστηκε η εκπομπή να μη βγει σήμερα (15/2) και την Τρίτη (16/2), όπως αναφέρεται, αφού ακόμη δεν υπάρχει κάποια επίσημη ενημέρωση.\nΠάντως, τη Δευτέρα το «Καλημέρα Ελλάδα» με τον Γιώργο Παπαδάκη επεκτάθηκε κατά μία ώρα, ενώ τη σκυτάλη πήρε η εκπομπή με τον Δημήτρη Σκαρμούτσο.


"Ξεμούδιασμα" και πρόκριση για Καβάλα | Mikriliga.com\nΜε πολλές αλλαγές ο ΑΟΚ στη σύνθεση του, δε συνάντησε ιδιαίτερες δυσκολίες με τη Θράκη Φερών και επικράτησε με 2-0, στο πλαίσιο της 1ης φάσης του Κυπέλλου Ερασιτεχνών.\nΜε πολλές αλλαγές ο ΑΟΚ στη σύνθεση του, δε συνάντησε ιδιαίτερες δυσκολίες με τη Θράκη Φερών που στάθηκε καλά μέσα στον αγωνιστικό χώρο αλλά απείλησε λίγες φορές την εστία του Δήμιζα. Οι γηπεδούχοι είχαν τον έλεγχο σε όλη τη διάρκεια του αγώνα και δίκαια πέρασαν στην επόμενη φάση του Κυπέλλου Ερασιτεχνών Ελλάδας όπου θα παίξουν με τον Απόλλωνα Παραλιμνίου εκτός έδρας.\nΟ Ανυφαντάκης χρησιμοποίησε δεξιά στην άμυνα τον Ηλιάδη, αριστερά στην άμυνα τον Λυμπεράκη, δυο στόπερ Σέχου και Παυλίδη. Αμυντικούς μέσους Κέρθι και Θωμαϊδη με πλάγιους Χατζηκυριάκου και Ντουρτμέ. Ο Βαλαβανόπουλος και ο Αδαμάκης οι δυο επιθετικοί. Εκτός αποστολής έμειναν ο Γρηγόρης Παπαδόπουλος, ο Ψάλτης και ο Παπαστεριανός.\nΣτο 5` παράλληλη του Λυμπεράκη, αστοχεί από πολύ κοντά ο Χατζηκυριάκου.\nΣτο 19` το 1-0 με σουτ ο Ντουρτμές\nΣτο 24` ο Παγκάκης σώζει με μεγάλη δυσκολία σε κόρνερ το έξυπνο σουτ του Μαυρομάτη.\nΣτο 27` σουτ του Βαλαβανόπουλου σε κόρνερ ο Τογκουλίδης.\nΣτο 40` από πάσα του Χατζηκυριάκου, ο Αδαμάκης το σουτ και η έξοχη απόκρουση του Τογκουλίδη με το ένα χέρι.\nΣτο 52` από κόρνερ του Θωμαϊδη με πλασέ ο Βαλαβανόπουλος το 2-0.\nΣτο 80` από ωραία μπαλιά του Περσίδη, ο Βαλαβανόπουλος σκοράρει με πλασέ αλλά το γκολ ακυρώνεται σωστά ως οφσάιντ.\nΣτο 81` σουτ του Βαλαβανόπουλου απόκρουση του Τογκουλίδη.\nΑΟΚ: Δήμιζας, Ηλιάδης (75` Μπλιός), Λυμπεράκης, Σέχου, Παυλίδης, Θωμαϊδης (85` Ξόμπλιος), Χατζηκυριάκου (71` Προβατίδης), Κέρθι (63` Περσίδης), Αδαμάκης, Ντουρτμές, Βαλαβανόπουλος.\nΘράκη Φερών: Τογκουλίδης, Μπόρας, Μαυρομάτης, Βάρναλης, Γκάγκιος, Σιδηρόπουλος Α, Αντωνιάδης (71` Καλούδης), Παγωνίδης (77` Μπακιρτζόπουλος), Πολίδης, Σιδηρόπουλος Γ (77` Ίνδος), Τσιπλάκης (71` Ιακωβίδης).


Το παράδειγμα των σπουδασμένων στο εξωτερικό και επιτυχημένων στην Βουλγαρία δίνει ελπίδα - Οικονομία\nΤο βραβείο «Επενδυτής στην γνώση» 2019, στην κατηγορία «Υπεύθυνη επιχείρηση», που απονέμεται από τον Πρόεδρο της Δημοκρατίας, έλαβε φέτος ο Ιουλιάν Μίχοβ, διευθυντής «Επιχειρηματικοί κύκλοι» για την Κεντρική και Α. Ευρώπη στο βουλγάρικο παράρτημα εταιρίας που εδρεύει στο Λονδίνο.\nΟ Ιουλιάν τελείωσε Νομική στο Πανεπιστήμιο της Σόφιας «Άγιος Κλήμης της Αχρίδας» και έπειτα ειδικεύτηκε στην Ολλανδία στον Διεθνή Φορολογικό Σχεδιασμό. Την δεκαετία του ’90 όπως πολλοί άλλοι άξιοι Βούλγαροι βρέθηκε στο δίλημμα να μείνει και να εργαστεί στο εξωτερικό ή να επιστρέψει στην πατρίδα του. Αποφάσισε να γυρίσει και εργάζεται σαν νομικός σύμβουλος ξένων επενδυτών και μεγάλων εταιριών. Το κίνητρό του είναι η πεποίθηση πως «η Βουλγαρία μπορεί να είναι μικρή αγορά αλλά έχει μεγάλες δυνατότητες ανάπτυξης».\n«Λάβαμε το βραβείο χάρη σε μια πρωτοβουλία την οποία ξεκινήσαμε πριν 2 χρόνια, λέει ο κύριος Μίχοβ. Στόχος μας είναι να βοηθάμε νεαρούς Βουλγάρους με υποτροφίες. Το 2019 στηρίξαμε φοιτητές Παιδαγωγικής οι οποίοι θέλουν να παραμείνουν στην Βουλγαρία και να εργαστούν σαν δάσκαλοι. Με την υποστήριξη του Προέδρου της Δημοκρατίας, Ρούμεν Ράντεβ, όλοι οι πόροι που συγκεντρώσαμε από μια φιλανθρωπική καμπάνια δόθηκαν σε φοιτητές. Πρόκειται για αποτυπώματα χεριών διάσημων καλλιτεχνών και επιστημόνων και τα έσοδα έφτασαν για να εξασφαλίσουμε 15 υποτροφίες. Διοργανώσαμε επίσης διαγωνισμό δοκιμίου στο οποίο κάθε φοιτητής περιέγραφε γιατί θέλει να μείνει στην Βουλγαρία και αν γίνει δάσκαλος τι θα ήθελε να μάθει τα παιδιά της χώρας. Οι φοιτητές ήταν στο τελευταίο έτος των σπουδών τους και θέλουμε με τα χρήματα αυτά να τους δώσουμε την ευκαιρία να υλοποιήσουν τις δημιουργικές ιδέες τους για την εξέλιξη της Παιδείας. Υπάρχει πρακτική διάσταση μιας και τους φέραμε σε επαφή με πελάτες και συνεργάτες μας».\nΤον πρώτο χρόνο της καμπάνιας η εταιρία στήριξε 25 φοιτητές ανεξάρτητα ειδικότητας αλλά έπειτα όλοι οι εργαζόμενοι στην εταιρία αποφάσισαν να στηρίζουν μόνο τους μελλοντικούς δασκάλους και μάλιστα αυτούς που έχουν όραμα.\n«Θα θέλαμε στην συνέχεια να επικεντρωθούμε σε κάτι που η κοινωνία μας πραγματικά να έχει ανάγκη, λέει ο κύριος Μίχοβ. Θέλουμε να είμαστε χρήσιμοι, η κοινωνία επένδυσε σε μας και θέλουμε να ανταποδώσουμε. Όχι μόνο να κρατήσουμε τους νέους στην Βουλγαρία αλλά να δώσουμε κίνητρα να επιστρέψουν αυτοί που έχουν φύγει. Θέλουμε να τους πείσουμε πως εδώ υπάρχει προοπτική. Δεν μιλάμε απλά για πατριωτισμό και δημαγωγία. Εγώ επέστρεψα το 2000 εφόσον είχα εργαστεί πλέον στο εξωτερικό και εδώ και 20 χρόνια η ζωή μου έχει μεγαλύτερο νόημα».\nFoto: BGNES, PwC Βουλγαρία\nΒουλγαρική Ραδιοφωνία Οικονομία ΑΚΟΥΣΤΕ ΜΑΣ!\nΠολλοί Βούλγαροι δεν ξέρουν πώς να διαχειριστούν τα οικονομικά τους και προτιμούν να «παγώνουν» τις αποταμιεύσεις τους σε..


Γιατί δεν θα ψηφίσω τους Εργατικούς του Κόρμπιν\nTo μανιφέστο των Εργατικών πιθανότατα θα προκαλέσει φυγή κεφαλαίων και κατάρρευση της στερλίνας. Γιατί είναι λάθος η πρόταση για κρατικοποιήσεις. Ανέφικτοι οι στόχοι για τις δαπάνες. Το κρίσιμο ζήτημα των επενδύσεων.\nΌταν ήμουν δεκαέξι χρονών έγινα μέλος των νεαρών σοσιαλιστών, της νεολαίας του Εργατικού Κόμματος. Στήριζα τον αρχηγό, Χιού Γκάιτσκελ, ο οποίος αντιμαχόταν το «Άρθρο 4» του καταστατικού του κόμματος που προέβλεπε την κρατικοποίηση των μέσων παραγωγής.\nΣτη συνέχεια ήρθα αντιμέτωπος με τη σκληροπυρηνική αριστερά ή τους «Τροτς», όπως τους λέγαμε, από τον Λέον Τρότσκι, έναν από τους αρχιτέκτονες της σοβιετικής επανάστασης, τον οποίο έβαλε να δολοφονήσουν ο Ιωσήφ Στάλιν. Τους αντιπαθούσα τότε. Τους αντιπαθώ και τώρα. Αμφισβητώ τη δέσμευσή τους στην ελευθερία και τη δημοκρατία.\nMε την ηγεσία του Τζέρεμι Κόρμπιν, η σκληροπυρηνική αριστερά ανέλαβε τον έλεγχο του Εργατικού Κόμματος. Ήταν μια αλλαγή τεράστιας και πιθανότατα μακροχρόνιας σημασίας. Οι Εργατικοί παραμένουν το κύριο αντιπολιτευόμενο κόμμα στο Ηνωμένο Βασίλειο. Σε κάποιο σημείο, είναι πιθανό να πάρουν την εξουσία. Μακάρι να μπορούσα να ευχηθώ να το κάνουν. Δεν μπορώ.\nΗ Τόρις αποτέλεσαν μια θλιβερή κυβέρνηση, από τη δημοσιονομική λιτότητα που εφάρμοσαν μετά την κρίση εις βάρος των πιο αδύναμων, μέχρι την ηλιθιότητα του Brexit. H επίδοση της οικονομίας ήταν απογοητευτική, ιδίως όσον αφορά την παραγωγικότητα. Η χώρα χρειάζεται μια αξιόπιστη αντιπολίτευση από τους Εργατικούς. Αλλά είμαι εξαιρετικά καχύποπτος για τους ανθρώπους που την ασκούν. Είναι πραγματικοί σοσιαλιστές και σαν τους περισσότερους σοσιαλιστές, τείνουν προς τον αυταρχισμό. Είναι χαρακτηριστικό ότι ο κ. Κόρμπιν θαύμαζε τον Ούγκο Τσάβεζ της Βενεζουέλας.\nΟ τρόπος που σκέφτονται οι άνθρωποι αυτοί είναι πιο σημαντικός από το πρόγραμμά τους. Αλλά όπως υποστηρίζει το γράμμα 163 οικονομολόγων προς τους Financial Times θα έπρεπε να το εξετάσουμε και αυτό. Τι βλέπουμε; Επαναστατικές φιλοδοξίες: τεράστιες αυξήσεις στις δημόσιες δαπάνες και ριζική αναδιάρθρωση της οικονομίας, με ένα δίκτυο νέων επενδυτικών τραπεζών, κρατικοποιήσεις, μεταφορές μετοχών στους εργαζομένους, μεγαλύτερο ρόλο των εργατικών συνδικάτων και υψηλότερη φορολόγηση του κεφαλαίου.\nTα δημοσιονομικά σχέδια θα ανέβαζαν τον λόγο των δημόσιων δαπανών προς το ΑΕΠ από το 40% κοντά στο 46%. Αυτό θα το τοποθετούσε υψηλότερα από αυτό της Γερμανίας και της Ολλανδίας. Αλλά η ταχύτητα με την οποία θα συνέβαινε δεν θα επέτρεπε να ξοδευτούν τα χρήματα με συνετό τρόπο.\nΈνα ερώτημα είναι κατά πόσον θα εφαρμοστούν ποτέ οι προβλεπόμενες αυξήσεις φόρων. O αριστεριστής δημοσιογράφος Πολ Μέισον υποστηρίζει ότι η κυβέρνηση του Εργατικού Κόμματος θα μπορούσε να αναγκάσει τους καπιταλιστές να πληρώσουν. Πρόκειται για την ακραία εκδοχή του «σοσιαλισμού σε μια χώρα». H απόπειρα πιθανότατα θα αποτύχει, δημιουργώντας τεράστια δημοσιονομικά ελλείμματα.\nΚάποια από τα χρήματα, γνωρίζουμε, ότι θα ξοδεύονταν με λάθος τρόπο. Ένα χαρακτηριστικό παράδειγμα είναι η κατάργηση των διδάκτρων στα πανεπιστήμια, η οποία, όπως έχει επισημάνει ο Πολ Τζόνσον του Ινστιτούτου Δημοσιονομικών Mελετών (IFS), θα ήταν «ένα ακριβό δώρο στους καλύτερα αμειβόμενους αποφοίτους».\nΔύο άλλες ακριβές υποσχέσεις είναι η απόφαση για το πάγωμα του ορίου συνταξιοδότησης στα 66 έτη και η στήριξη των γυναικών οι οποίες επηρεάζονται από την άνοδο του ορίου συνταξιοδότησης.\nΈνα ακόμα μεγαλύτερο ερώτημα αφορά τη δυνατότητα να επιτευχθούν οι τεράστιες προβλεπόμενες αυξήσεις δαπανών, ιδίως στην πράσινη οικονομία.\nOι Εργατικοί υπόσχονται ένα «ενεργειακό σύστημα μηδενικών ρύπων ως τη δεκαετία του 2030». Είναι ελάχιστα πιθανό. Το κυριότερο, δεν έχει σχέση με τη διάσωση του πλανήτη, καθώς το Ηνωμένο Βασίλειο παράγει το 1,2% των παγκόσμιων εκπομπών αερίων του θερμοκηπίου. Το ερώτημα είναι μάλλον πως η Βρετανία μπορεί να βοηθήσει να επιτευχθεί μια παγκόσμια λύση.\nΜια άλλη ανησυχία αφορά την επιστροφή στις κρατικοποιήσεις. Θυμάμαι τις κρατικοποιημένες βιομηχανίες τη δεκαετία του 1970. Η σκέψη μιας βρετανικής σιδηροδρομικής εταιρείας ή ενός εθνικού μονοπωλίου στα ευρυζωνικά δίκτυα μoυ δημιουργεί κακό προαίσθημα. Toύτο είναι στενά συνδεδεμένο με ένα από τα τυφλά σημεία των Εργατικών. Η μόνη αναφορά του μανιφέστου στην πολιτική ανταγωνισμού είναι ότι: «θα δώσουμε στους εργαζομένους φωνή σε δημόσια σώματα όπως η Αρχή Ανταγωνισμού και Αγορών». Τούτο λέει πολλά.\nΈνα θέμα που θίγει το γράμμα των οικονομολόγων είναι η ανάγκη να υπερνικηθεί η «διστακτικότητα του ιδιωτικού τομέα» να επενδύσει. Τούτο είναι πράγματι πολύ κρίσιμο. Αλλά είναι πιθανό ιδιωτικά κεφάλαια, και ιδίως ξένα ιδιωτικά κεφάλαια, στα οποία βασίζεται τόσο πολύ το Ηνωμένο Βασίλειο, να σπεύσουν να επενδύσουν σε μια χώρα η οποία σκοπεύει να αυξήσει τους φόρους τους, να δημεύσει περιουσιακά τους στοιχεία και να τοποθετήσει εργαζομένους στα διοικητικά τους συμβούλια; Eίναι πιο πιθανό να τραπούν σε φυγή. Το μανιφέστο δεν περιλαμβάνει ούτε μια θετική αναφορά για τη λέξη «κέρδος». Δεν θα παρατηρήσουν οι επιχειρήσεις αυτήν την τόσο επιθετική συμπεριφορά;\nΣε μια οικονομία με χαμηλή ανεργία και έλλειμμα στο ισοζύγιο τρεχουσών συναλλαγών κοντά στο 3,5% του ΑΕΠ, αυτό το εξαιρετικά επεκτατικό και επαναστατικό πρόγραμμα πιθανότατα θα οδηγήσει σε φυγή κεφαλαίων και κατάρρευση του νομίσματος.\nH Tράπεζα της Αγγλίας ίσως δεχθεί παρεμβάσεις για να μην αυξήσει τα επιτόκια. Αυτό θα είχε σαν αποτέλεσμα να εκτιναχτεί ο πληθωρισμός και να επιβληθούν νομισματικοί έλεγχοι. Το Ηνωμένο Βασίλειο θα έβγαινε τότε από το κλαμπ των αναπτυγμένων οικονομιών.\nΣημαίνει αυτό ότι μου αρέσουν οι Τόρις; Καθόλου. Το πρόγραμμα των Εργατικών για το Brexit – επαναδιαπραγμάτευση και νέο δημοψήφισμα – είναι πολύ πιο ελκυστικό από τις τρέλες του Μπόρις Τζόνσον.\nΑλλά εμπιστεύομαι τη χώρα μου στους Εργατικούς του κ. Κόρμπιν; Όχι. Χρειαζόμαστε απεγνωσμένα μια μεταρρυθμιστική κυβέρνηση.\nΚαι αυτή δεν είναι.


Λουτσέσκου: «Μου λένε πως παίρνω ναρκωτικά όμως θα λέω ότι μας κλέψανε με κάθε ευκαιρία» - AEK Fans Blog\nHome Unlabelled Λουτσέσκου: «Μου λένε πως παίρνω ναρκωτικά όμως θα λέω ότι μας κλέψανε με κάθε ευκαιρία»\nΛουτσέσκου: «Μου λένε πως παίρνω ναρκωτικά όμως θα λέω ότι μας κλέψανε με κάθε ευκαιρία»\nby Juker 2:15 π.μ.\nΟ Ράζβαν Λουτσέκσου επανέλαβε στη συνέντευξη Τύπου του τελικού πως η ΑΕΚ έκλεψε από την ομάδα του το πρωτάθλημα ξεκαθαρίζοντας πως αυτό θα το επαναλαμβάνει με κάθε ευκαιρία.\n«Εκείνο ήταν θέατρο που συνέβη σε εμάς. Ήρθαν να προκαλέσουν και να φύγουν. Μπορώ να καταλάβω τα πάντα αλλά όχι αυτό. Αν δεν ξέρετε μην μιλάτε. Αν θέλετε να δείτε οι εικόνες υπάρχουν στον Ίντερνετ».\nΓια την αξία του Κυπέλλου: «Η αξία είναι τεράστια. Αξίζαμε και το πρωτάθλημα, ήμασταν η καλύτερη ομάδα. Ήρθαμε στον τελικό Κυπέλλου με πέντε φορές περισσότερη πίεση γιατί ακούγαμε πως πρέπει να κερδίσουμε να αποδείξουμε ότι είμαστε η καλύτερη ομάδα. Περάσαμε δύσκολες αποφάσεις από ανθρώπους που δεν καταλαβαίνουν το ποδόσφαιρο αλλά κάνουν πολιτική. Σε όλες αυτές τις συνθήκες έπρεπε να προετοιμάσουμε τον τελικό. Θα ήταν τραγικό αν το χάναμε αλλά λόγω των ποδοσφαιριστών παραδώσαμε ένα μάθημα ποδοσφαίρου».\nΓια το αν πίστεψε στις χαμένες ευκαιρίες ότι θα χαθεί το ματς: «Όχι ποτέ. Πίστεψα ότι θα κερδίσουμε κάθε στιγμή».\nΓια το ότι φώναξαν το όνομά του: «Πραγματικά δεν το άκουσα. Είμαι χαρούμενος και εκείνους, για τον πρόεδρο για όλους τους ανθρώπους που είναι κοντά μας. Υπήρξε μία μεγάλη περίοδος 32 χρόνων, κερδίσαμε τον τίτλο και δεν τον απολαύσαμε».\nΓια το αν είναι αυτός που ο ΠΑΟΚ που ήθελε εκείνος: «Αυτή είναι μία ομάδα που έχει παίξει πολύ καλό ποδόσφαιρο. Αλλά από Δευτέρα Τρίτη θα πρέπει να προετοιμάζουμε την νέα σεζόν που θα είναι δύσκολο. Το πιο σημαντικό που πετύχαμε φέτος είναι μία εξαιρετική νοοτροπία».\nΓια τις κακές επιλογές που έγιναν το καλοκαίρι: «Σήμερα είναι φανταστική βραδιά. Ας σκεφτούμε αυτά από Δευτέρα Τρίτη. Έχουμε ένα πολύ καλό σύνολο παικτών, να κρατήσουμε την υπευθυνότητα. Όπως σας είπα πριν δύο εβδομάδες, το μοναδικό που φέρνει επιτυχίες είναι η δουλειά. Δεν υπόσχομαι κάτι εκτός από το ότι θα δουλέψω».\n«Είναι ένα φυσιολογικό συναίσθημα. Δεν θέλω να πάω στην ΑΕΚ ή στον Ολυμπιακό. Αν φύγω από τον ΠΑΟΚ θα φύγω από την Ελλάδα. Περάσαμε μία δύσκολη χρονιά αλλά μας έκλεψαν. Πολλοί μου λένε ότι παίρνω ναρκωτικά αλλά εγώ θα το λέω με κάθε ευκαιρία. Πρέπει να το ακούνε και το να ξέρουν. Αυτό δεν ήταν ποδόσφαιρο, το ποδόσφαιρο ήταν σήμερα».\nΓια το τι περίμενε να γίνει μετά τα συμβάντα της Τούμπας λαμβάνοντας υπόψιν την θέση της FIFA: «Πηγαίνετε απευθείας στο τέλος της ιστορίας. Για όλους τους ανθρώπους που προσπαθούν να αναλύσουν σε κάποιο συμπέρασμα το δίκαιο είναι να αναλύσεις το τι συνέβη. Γιατί φτάσαμε σε εκείνο το σημείο. Είμαστε μία ομάδα που περιμέναμε καιρό. Πήγαμε να παίξουμε με τον Ολυμπιακό και δεν μπορείς να πεις ότι θα είναι κάτι εύκολο. Αλλά εμείς ήμασταν σε καλή κατάσταση και εκείνοι όχι. Εκείνοι την εβδομάδα μας επιτέθηκαν ενώ ήξεραν ότι δεν έγινε τίποτα. Δύο εβδομάδες μετά ήρθε το ματς με την ΑΕΚ. Ήταν ισορροπημένο παιχνίδι και ήρθε ένα κανονικό γκολ. Γιατί όμως ο διαιτητής μετά από τέσσερα λεπτά ακυρώνει το γκολ; Λόγω της πίεσης; Μετά ο διαιτητής είπε ότι είναι γκολ και η ΑΕΚ δεν ήθελε να γυρίσει. Συγχαρητήρια στην ΑΕΚ για τα παιχνίδια της Ευρώπης αλλά για το πρωτάθλημα το κλέψατε από εμάς».\nΓια το αν μίλησε με τον Σαββίδη και για το συμβόλαιό του: «Δεν έχω μιλήσει. Για το συμβόλαιο είμαι ήδη υπό συμβόλαιο».\nΓια το αν έγινε χειρονομία προς τον Χιμένεθ: «Υπήρξε μάχη στα λόγια αλλά καμία χειρονομία».\nΓια το αν συνηθίζεται στην χώρα μου να γίνονται εισβολές παραγόντων: «Το έχω εξηγήσει ήδη αυτό. Στην χώρα μου δεν θα άλλαζε ο διαιτητής μία απόφαση μετά από τέσσερα λεπτά. Υπάρχει κανονισμός ότι είναι γκολ».\nΛουτσέσκου: «Μου λένε πως παίρνω ναρκωτικά όμως θα λέω ότι μας κλέψανε με κάθε ευκαιρία» Reviewed by Juker on 2:15 π.μ. Rating: 5


Τα «τσογλάνια» στην τουρκοκρατία! - Ξυπνήστε ρε\nΤα «τσογλάνια» στην τουρκοκρατία!\nΣτην τουρκοκρατία, «τσογλάνι» ήταν το ελληνόπουλο, από καλή οικογένεια, που υπηρετούσε τους Τούρκους σουλτάνους, αφού είχε πέσει θύμα παιδομαζώματος (τουρκ. devsirme, ντεβσίρμ).\nΥπηρέτης, αλλά όχι δούλος, όχι παιδί για όλες τις δύσκολες δουλειές.\nΤσογλάνι (το) (ουσιαστικό), από την τουρκική λέξη ic oglani\n< ic- («εσωτερικός», του εσωτερικού παλατιού-σχολείου) + oglan («παιδί»).\nΣτα τουρκικά, “coglan” είναι ο «υπηρέτης».\nΣτην τουρκοκρατία, λοιπόν, «τσογλάνι» ήταν το ελληνόπουλο, από καλή οικογένεια, που υπηρετούσε τους Τούρκους σουλτάνους, αφού είχε πέσει θύμα παιδομαζώματος (τουρκ. devsirme, ντεβσίρμ). Υπηρέτης, αλλά όχι δούλος, όχι παιδί για όλες τις δύσκολες δουλειές.\nΤα πιο ικανά τσογλάνια τα έστελναν για να λάβουν ειδική εκπαίδευση σε παλάτια της Αδριανούπολης, του Γαλατά και της Προύσας. Όσοι αρίστευαν, επέστρεφαν στο παλάτι του σουλτάνου και έπαιρναν πολιτικά και στρατιωτικά αξιώματα, έφταναν να γίνουν από προσωπικοί ακόλουθοι του σουλτάνου μέχρι πασάδες και μπέηδες.\nΧρόνια αργότερα, το «τσογλάνι» παρέμεινε ως «δάνειο» από την Τουρκία, αλλά… ξέπεσε και έφτασε, παρωχημένα, να σημαίνει τον νεαρό βοηθό του καφετζή.\nΜειωτικά και μεταφορικά όταν το «τσογλάνι» ακούγεται στις μέρες μας, συνοδεύει την εικόνα ατόμου νεαρής ηλικίας πάντα, αλλά πλέον, κακής διαγωγής, παλιόπαιδο.\nΣτα μαθήματά τους είχαν ώρες που μάθαιναν μαθηματικά, διδάσκονταν να μελετούν το κοράνι και τη σαρία στα αραβικά και στα περσικά, έπαιρναν μαθήματα καλής συμπεριφοράς, μάθαιναν να στέκονται απέναντι σε πολλές συνθήκες – πες το και «μαθήματα διπλωματίας».\nΚάποιοι, ακόμα και σήμερα, μπερδεύουν τα «τσογλάνια» με τα «ατζεμί ογλάν», τα οποία ήταν ανάμεσα στα παιδιά που «περίσσεψαν» κατά την πρώτη διαλογή τους στο παιδομάζωμα, δεν είχαν πολλές διανοητικές δυνατότητες, αλλά θα μπορούσαν να μετατραπούν σε γενίτσαρους.


Τηρήματα: Ακριβοί ίσκιοι\nΑναρτήθηκε από Τηρήματα στις 7.6.12\nΣτην Ικαρία μένεις;;; Αν ναι, τότε εσύ είσαι η τυχερή.........\n8 Ιουνίου 2012 - 1:36 π.μ.\nΝα, αν αφήσεις λίγο χώρο αλόβητο και δώσεις χώρο στους ανθρώπους ν' ανοίξουν την καρδιά τους, ακούς πράγματα συγκλονιστικά.\nΚαλλιτεχνική μου ψυχή, δε μένω εκεί (κλαψ, λυγμ) αλλά πάω συχνά (χε,χε)... είμαι κάπως τυχερή πάντως που την έχω.\nΝαι, Φαουδάκι, αρκεί να χεις τ' αυτιά σου ανοιχτά. Και την καρδιά σου επίσης.\nΚαλή σας νύχτα, πουλάκια μου


ΕΥΔΑΠ: Η δαπάνη των 157 εκατ. ευρώ για το νερό έφερε ζημιές – Έρχεται συμφωνία με το Δημόσιο • ΣΕΚΕΣ για Δημόσια ΕΥΔΑΠ\nΠοιες είναι οι προτεραιότητες του επενδυτικού της σχεδίου ύψους 1,1 δισ. - Όλος ο σχεδιασμός για τα έργα στην Ανατολική Αττική και η σύμβαση της Ψυτάλλειας-Μέρισμα 50 εκατ. ευρώ\nΗ δαπάνη ύψους 157,5 εκατ. ευρώ για το κόστος του αδιύλιστου νερού, την περίοδο 2013 – 2020, οδήγησε σε ζημιές την ΕΥΔΑΠ. Χωρίς αυτήν την πρόβλεψη που αντιστοιχεί στο επιπλέον κόστος του αδιύλιστου νερού που θα καταβληθεί στην ΕΥΔΑΠ Παγίων κατόπιν σχετικής συμφωνίας, η επιχείρηση θα είχε κέρδη 150 εκατ. ευρώ, εμφανίζοντας οριακά αύξηση 1,4% έναντι της προηγούμενης χρονιάς.\nΗ επίδραση όμως αυτή στον ισολογισμό της δεν θα έχει αντίκτυπο στην μερισματική πολιτική της εταιρείας, η οποία θα εξακολουθήσει να είναι γενναιόδωρη και θα ανέλθει σε συνολικά σε 50 εκ. ευρώ. Αντίστοιχα, τα ταμειακά διαθέσιμα της ΕΥΔΑΠ είναι 462 εκατ. ευρώ.\nΟ διευθύνων σύμβουλος κ. Χάρης Σαχίνης, μιλώντας σε δημοσιογράφους την Πέμπτη, δήλωσε πως η συμφωνία με το δημόσιο για την επέκταση του δικαιώματος διάθεσης αδιύλιστου νερού από το 2021 μέχρι το 2040 βρίσκεται στο τελικό στάδιο. Δίνει τη δυνατότητα στην εταιρεία να ανακτήσει, έναντι των 157 εκατ. που θα καταβάλλει, το επιπλέον κόστος «χωρίς να επιβαρυνθεί ο τελικός καταναλωτής».\nΗ συμφωνία με το δημόσιο προβλέπει πως η τιμή του αδιύλιστου νερού που θα πληρώνει η ΕΥΔΑΠ για την περίοδο 2021 – 2040 θα είναι κατά 35% χαμηλότερη σε σύγκριση με την προηγούμενη περίοδο (2013 – 2020).\nΌπως αναφέρθηκε η μεσοσταθμική τιμή ήταν 0,151 ευρώ ανά κυβικό μέτρο την περίοδο 2004 – 2013, 0,115 ευρώ ανά κυβικό μέτρο για την περίοδο 2013 – 2020 και θα είναι 0,084 ευρώ ανά κυβικό μέτρο για το διάστημα 2021 – 2040. Με τη μέση ετήσια κατανάλωση στα 400 εκατ. κυβικά μέτρα, το ετήσιο κόστος της ΕΥΔΑΠ θα είναι 33,5 εκατ. ευρώ μέχρι το 2040.\nΗ διοίκηση ανακοίνωσε ότι θα προχωρήσει και σε αλλαγή του καταστατικού της ΕΥΔΑΠ ώστε να μπορεί να συμμετέχει σε διαγωνισμούς με Σύμπραξη Δημοσίου και Ιδιωτικού Τομέα (ΣΔΙΤ).\nΠρώτος στόχος είναι το ΣΔΙΤ που ετοιμάζει το υπουργείο Υποδομών για τη συντήρηση του εξωτερικού υδροδοτικού συστήματος της Αθήνας, υπηρεσία που μέχρι σήμερα παρείχε η ΕΥΔΑΠ. Ο κ. Σαχίνης είπε πως υπάρχει ενδιαφέρον και για άλλους αντίστοιχους διαγωνισμούς με ΣΔΙΤ.\nΠαρουσιάζοντας το επενδυτικό σχέδιο της εταιρείας για την επόμενη δεκαετία, ύψους 1,1 δισ. ευρώ, ο κ. Σαχίνης ανέφερε ότι είναι στο επίκεντρο τα έργα στην Ανατολική Αττική. Έπειτα από χρόνια φαίνεται πως θα προκηρυχθούν οι τελευταίοι διαγωνισμοί, η αύξηση του ρυθμού αντικατάστασης του πεπαλαιωμένου δικτύου της ΕΥΔΑΠ, και οι έξυπνοι μετρητές που θα αρχίσουν να εντάσσονται σταδιακά στο δίκτυο μέσα στην επόμενη πενταετία.\nΓια το διαγωνισμό που αφορά τη λειτουργία του Κέντρου Επεξεργασίας Λυμάτων (ΚΕΛ) της Ψυττάλειας την επόμενη πενταετία, προϋπολογισμού 260 εκατ. ευρώ, ο διευθύνων σύμβουλος της ΕΥΔΑΠ είπε πως «αναμένουμε προσφυγές αλλά μέχρι σήμερα έχουμε κερδίσει κάθε στάδιο». Πριν από λίγες ημέρες άνοιξαν οι τεχνικές προσφορές που είχαν υποβάλλει οι κοινοπραξίες ΑΚΤΩΡ – ΑΒΑΞ, Intrakat – ΤΕΡΝΑ – Suez και Μυτιληναίος – Κωνσταντινίδης – ACEA.\nΌλα θα κριθούν από τις οικονομικές προσφορές (έχουν βαρύτητα 70% στο αποτέλεσμα του διαγωνισμού) οι οποίες θα ανοίξουν αφού εξεταστούν οι νέες προσφυγές που αναμένεται να καταθέσει η κοινοπραξία ΑΚΤΩΡ – ΑΒΑΞ.\nΗ τελευταία διαχειρίζεται σήμερα το ΚΕΛ Ψυττάλειας και θεωρεί πως κακώς εγκρίθηκε η συμμετοχή των δύο ανταγωνιστικών κοινοπραξιών στο διαγωνισμό για τη νέα πενταετή σύμβαση. Πρόσφατα η ΕΥΔΑΠ υπέγραψε ετήσια παράταση με τις ΑΚΤΩΡ – ΑΒΑΞ με τον κ. Τάσιο να προβλέπει πως μέχρι τα τέλη Σεπτεμβρίου θα έχει ολοκληρωθεί ο διαγωνισμός.\nΤα έργα στην Ανατολική Αττική και οι έξυπνοι μετρητές\nΠροτεραιότητα του επενδυτικού σχεδίου της ΕΥΔΑΠ για την επόμενη δεκαετία σύμφωνα με τον Αναπληρωτή Διευθύνοντα Σύμβουλο κ. Αν. Τάσιο, δεν είναι μόνο τα στοιχειωμένα έργα αποχέτευσης στην Ανατολική Αττική. Είναι να αυξηθεί (από μόλις 0,5% το χρόνο σε 2% το χρόνο) ο ρυθμός αντικατάστασης του παμπάλαιου δικτύου της ΕΥΔΑΠ. Ο μέσος όρος ηλικίας του δικτύου των 14.000 χιλιομέτρων που διαχειρίζεται η εταιρεία είναι τα 60 χρόνια όταν ο μέσος όρος των δικτύων στην Ευρωπαϊκή Ενωση είναι τα 38 χρόνια.\nΠαράλληλα, με την αντικατάσταση του δικτύου θα προχωρήσει και το σχέδιο για τους έξυπνους υδρομετρητές και μέσα στο επόμενο δωδεκάμηνο θα προκηρυχθεί ο διαγωνισμός. Ηδη είναι σε εξέλιξη δύο πιλοτικά έργα στο Χαλάνδρι και Παλαιό Φάληρο για 80.000 έξυπνους υδρομετρητές. Ο σχεδιασμός της διοίκησης προβλέπει πως από το 2022 θα αρχίσει σταδιακά η αντικατάσταση παλαιών με έξυπνους υδρομετρητές.\nΓια να προχωρήσουν τα έργα στην Ανατολική Αττική (συνολικού ύψους 700 εκατ. ευρώ για 1.300 χιλιόμετρα δικτύου και τρεις βιολογικούς καθαρισμούς) και για την αναβάθμιση του δικτύου της ΕΥΔΑΠ πρέπει η εταιρεία να δεκαπλασιάσει το ρυθμό υλοποίησης επενδύσεων ώστε από τα 20 εκατ. ευρώ ετησίως που είναι σήμερα να φτάσει τα 200 εκατ. είπε ο κ. Τάσιος. Η διοίκηση της ΕΥΔΑΠ τόνισε πως όλοι οι διαγωνισμοί για τα δίκτυα αποχέτευσης στην Ανατολική Αττική έχουν προκηρυχθεί.\nΕντός του έτους θα παραδοθεί ο βιολογικός καθαρισμός (ΚΕΛ) στο Κορωπί που κατασκευάζεται με ευθύνη της περιφέρειας Αττικής ενώ μέσα στους επόμενους μήνες θα προκηρυχθούν οι διαγωνισμοί για τα ΚΕΛ Ραφήνας – Αρτέμιδας (90 εκατ. ευρώ) και Μαραθώνα (59 εκατ. ευρώ).\nΣΥΝΤΑΚΤΗΣ: ΜΑΡΙΑΝΝΑ ΤΖΑΝΕ


ΣΚΕΨΗ-ΓΝΩΜΗ-ΑΠΟΨΗ: Την παραίτηση του Ι. Καράκωστα, ζητούν οι "Ανεξάρτητοι Έλληνες"!\nΤην παραίτηση του Ι. Καράκωστα, ζητούν οι "Ανεξάρτητοι Έλληνες"!\nΤην παραίτηση του νομικού συμβούλου του πρωθυπουργού Ιωάννη Καράκωστα, ζητούν οι Ανεξάρτητοι Έλληνες, οι οποίοι εξαπέλυσαν μετωπική επίθεση σε βάρος του, με αφορμή τη συνεργασία του με την Siemens.\nΟ κ.Ζώης υποστήριξε επίσης ότι ο κυβερνητικός εκπρόσωπος Σίμος Κεδίκογλου «πέραν των απαράδεκτων χαρακτηρισμών επιβεβαίωσε με την ατυχή διάψευση του ότι υπήρξε συνεργασία Καράκωστα-Siemens» και επισημαίνει ότι απο την ίδια την ιστοσελίδα του δικηγορικού γραφείου του κ. Καράκωστα «προκύπτει καθαρά ότι υπήρξε νομικός σύμβουλος των εταιρειών Siemens Hellas και THYSSEN από το 1990 έως το 2011».\nΟ εκπρόσωπος των Ανεξαρτήτων Ελλήνων ρωτά επίσης εάν ο κ.Καράκωστας ήταν νομικός σύμβουλος της Siemens επί Ηλία Γεωργίου, γενικού διευθυντή της Siemens «και πρωταγωνιστή των σκανδάλων;» και λέει ότι «σε βάρος του Ηλία Γεωργίου είχαν εκδοθεί αλλεπάλληλα εντάλματα σύλληψης και τελικά προφυλακίστηκε για τα περίφημα «μαύρα ταμεία» της Siemens».\nΟ κ.Ζώης ζητά, επίσης, την κατάργηση του άρθρου 324 του νόμου 4077/2012 «με τον οποίον από κοινού οι βουλευτές του ΠΑΣΟΚ και της Νέας Δημοκρατίας, λίγες μέρες πριν τη διάλυση της Βουλής, χάρισαν εκατοντάδες εκατομμύρια ευρώ στη Siemens», όπως υποστηρίζει. Τέλος, στελέχη των Ανεξαρτήτων Ελλήνων τόνιζαν σε δημοσιογράφους ότι «έχει σημασία να μάθουμε ποια χρονική περίοδο ο κ. Καράκωστας έφυγε απο την Siemens, και πότε ανέλαβε ο κ.Χριστοφοράκος». Σύμφωνα με τα ίδια στελέχη, ο Μιχάλης Χριστοφοράκος ανέλαβε τα ηνία της εταιρείας στην Ελλάδα το 1996.


Η συµφωνία των Πρεσπών δεν είναι εθνική ήττα - Αιχμή News\nΗ συµφωνία των Πρεσπών δεν είναι εθνική ήττα\nΣτην ΑΙΧΜΗ της 21ης Ιουνίου διαβάσαµε τις απόψεις δύο συνεργατών της εφηµερίδας πάνω στο θέµα του «Σκοπιανού». Ο ένας, ο κ. Γ. Ασηµακόπουλος, έκανε µια οµολογουµένως σοβαρή ανάλυση πάνω στο πρόβληµα που υπάρχει στα βόρεια σύνορά µας µεταξύ των σλαβόφωνων και ελληνόφωνων συµπατριωτών µας. Ο άλλος, ο κ. Ν. Λιναρδάτος, µας παρέθεσε ένα, ανώφελο λιβελλογράφηµα κατά του εκλεγµένου Έλληνα πρωθυπουργού χωρίς να παραθέσει τεκµηριωµένες αποκόψεις πάνω στο θέµα για το οποίο µπήκε στον κόπο να αρθρογραφήσει.\nΩς αναγνώστης και τακτικός συνεργάτης της ΑΙΧΜΗΣ, δράττοµαι της ευκαιρίας να δηλώσω συµµετοχή στον δηµόσιο διάλογο που άνοιξαν οι πιο πάνω αρθρογράφοι και, όσο µπορώ, στον περιορισµένο χώρο που διαθέτω, θα προσπαθήσω να αντιπαραθέσω, δηµόσια, τις δικές µου θέσεις µε τα δικά µου επιχειρήµατα.\nΣχετικά µε το άρθρο του κ. Λιναρδάτου δεν έχω να πω πολλά επειδή πράγµατι το θεωρώ λιβελλογράφηµα κατά του εκλεγµένου πρωθυπουργού της χώρας και εκτιµώ ότι αυτό εκφράζει ξεκάθαρα τις ακραίες αντιπολιτευτικές θέσεις του κόµµατος των κ.κ. Λαφαζάνη και Στρατούλη. Επιπλέον, αισθάνοµαι αδύναµος να εκθέσω εν συντοµία επιχειρήµατα, για να αντικρούσω την άποψή του ότι ο κ. Τσίπρας παρέδωσε «προδοτικά» την «εθνότητα», ως "Μακεδονική" στα Σκόπια. Περιορίζοµαι µόνο στο να επισηµάνω ότι, χαρακτηρισµοί του τύπου «προδότης», εναντίον του οποιουδήποτε πολίτη, πολλώ δε µάλλον εναντίον του πρωθυπουργού, είναι ιδιαίτερα βαρείς και προσβλητικοί και, αν δεν τεκµηριώνονται δεόντως και αν ο κατήγορος δεν καλύπτεται από βουλευτική ασυλία, πιθανώς να βρεθεί προ ποινικών ευθυνών.\nΑς δούµε όµως τι αναφέρει ο κ. Ασηµακόπουλος ο οποίος ξεκινά το άρθρο του µε τη διαπίστωση ότι το πρόβληµα της συµφωνίας δεν είναι τόσο το νέο όνοµα που δόθηκε στη χώρα, αλλά το θέµα της υπηκοότητας και δευτερευόντως της γλώσσας. Εδώ αξίζει να σηµειώσω ότι ο κ. Ασηµακόπουλος είναι πράγµατι διαβασµένος και όταν µιλάει για υπηκοότητα δεν πέφτει στην παγίδα που έπεσε ό κ. Λιναρδάτος που συγχέει την υπηκοότητα, δηλαδή την ιθαγένεια, µε την εθνότητα. Για λόγους περιορισµένου χώρου, αν χρειαστεί, θα αναλύσω σε άλλο µου άρθρο τη διαφορά των δύο αυτών εννοιών τις οποίες θεωρώ ότι κατέχει πλήρως ο κ. Ασηµακόπουλος.\nΌµως, στο σηµαντικό σηµείο που διαφωνώ µαζί του είναι εκεί που ισχυρίζεται ότι το όνοµα της χώρας είναι δευτερεύον θέµα και όχι πρωτεύον. Θέλω να θυµίσω ότι ο κ. Μπαµπινιώτης, σε πρόσφατη συνέντευξή του στον ΑΝΤ1, είπε συγκεκριµένα: «Το 1977 που εκπροσώπησα την Ελλάδα στην 3η Συνδιάσκεψη των Ηνωµένων Εθνών στην Αθήνα, δεν συζητήσαµε για τον προσδιορισµό της γλώσσας του κρατιδίου των Σκοπίων, αλλά για την τυποποίηση των γεωγραφικών ονοµάτων. Δηλαδή συζητήσαµε πως θα γράφονται µε λατινικό αλφάβητο τα διάφορα ονόµατα του κυριλλικού αλφάβητου που χρησιµοποιούσαν τα Σκόπια». Εκείνη όµως τη χρονική περίοδο, που αναφέρει ο κ. καθηγητής, η γειτονική µας χώρα ονοµαζόταν διεθνώς είτε απλά ως Μακεδονία είτε, στα επίσηµα χαρτιά, ως Σοσιαλιστική Δηµοκρατία της Μακεδονίας. Δηλαδή, το όνοµα Μακεδονία προσδιόριζε επακριβώς το κρατίδιο που είχε πρωτεύουσα τα Σκόπια και ανήκε στην τότε Σοσιαλιστική Οµοσπονδιακή Δηµοκρατία της Γιουγκοσλαβίας (ΣΟΔΓ). Δυστυχώς τότε, κανείς δεν σκέφθηκε να πει ότι οι κάτοικοι µιας χώρας που ονοµάζεται Μακεδονία δεν µιλούν τη µακεδονική αλλά τη σλάβικη ή έστω τη σλαβοµακεδονική. Πως όµως θα µπορούσαν, για την τότε Μακεδονία, να ισχυρισθούν κάτι διαφορετικό αφού οι κάτοικοι που ζουν σε µια χώρα, π.χ. στην Ελλάδα, τη Γαλλία, την Ιαπωνία, την Τουρκία κλπ, ήταν και είναι διεθνώς αποδεκτό ότι µιλούν την ελληνική, τη γαλλική, την ιαπωνική, την τουρκική κλπ. Αν τότε οι εκπρόσωποί µας και η ελληνική διπλωµατία είχαν καταφέρει να πετύχουν τον διαχωρισµό της γλώσσας των Σκοπιανών από την ιθαγένειά τους, σήµερα δεν θα είχαµε κανένα πρόβληµα να λέµε ότι οι Σκοπιανοί µιλάνε την σλαβική και όχι τη µακεδονική γλώσσα. Να λοιπόν γιατί θεωρώ ότι το όνοµα είναι πρωτεύον και όχι δευτερεύον θέµα στο Σκοπιανό.\nΕπί της ουσίας, όσον αφορά στη γλώσσα των Σκοπιανών, για πρώτη φορά, ξεκαθαρίζεται µε το άρθρο 7 της συµφωνίας ότι η επίσηµη γλώσσα του κράτους, (που όπως ανέφερα πιο πάνω ορίσθηκε ως µακεδονική), ανήκει στην οµάδα των Νότιων Σλαβικών γλωσσών και ότι ουδεµία σχέση έχει µε τα χαρακτηριστικά της ελληνικής γλώσσας, τον ελληνικό πολιτισµό, την κουλτούρα και την πολιτιστική κληρονοµιά µας. Τι πιο ξεκάθαρο, και τι πιο συµφέρον για την Ελλάδα να δηλώνεται διεθνώς και κατά τον πλέον επίσηµο τρόπο η διαφορά των δύο γλωσσών. Μήπως θα ήταν καλλίτερα να διατηρείται διεθνώς και επ’ αόριστον η θολή έννοια της «µακεδονικής γλώσσας» που ίσχυε µέχρι πρότινος; Σε κάθε περίπτωση πάντως,έτσι όπως διευθετήθηκε το θέµα θα είναι για γέλια όποιος επιχειρήσει να ισχυριστεί ότι η γλώσσα των Σκοπιανών από εδώ και πέρα είναι µακεδονική. Αν οι ίδιοι οι Σκοπιανοί θέλουν να βαυκαλίζονται λέγοντας µεταξύ τους ότι µιλάνε µακεδονικά, σε τι µας ενοχλεί; Η γλώσσα τους, διεθνώς, ανήκει και µε τη βούλα «στην οµάδα των Νότιων Σλαβικών γλωσσών»!\nΠιο κάτω, ο κ. Ασηµακόπουλος αναφέρεται στον «διχασµό του τοπικού πληθυσµού» µεταξύ ελληνοφώνων και σλαβοφώνων Μακεδόνων. Οµολογώ ότι εντυπωσιάστηκα όταν διάβασα ότι οι «δικοί µας» φοβούνται να τραγουδήσουν ελληνικά τραγούδια και να χορέψουν ελληνικούς χορούς µπας και έρθουν σε αντιπαράθεση µε τους «άλλους», τους σφετεριστές της ιστορίας µας! Δεν έχω λόγους να µην πιστέψω τον κ. Ασηµακόπουλο αλλά, αν πράγµατι συµβαίνει κάτι τέτοιο, αναρωτιέµαι αν φταίνε οι Σκοπιανοί ή εµείς οι ίδιοι που φοβόµαστε τις αλυτρωτικές ενέργειες των γειτόνων µας. Και σκέφτοµαι: Μήπως εµείς οι ίδιοι έχουµε δώσει χώρο στους οπαδούς του Ουράνιου Τόξου για να παίζουν ανενόχλητοι µπάλα στο γήπεδο; Και βέβαια δεν µπορώ να µη σκεφτώ τι θα συνέβαινε στην Τουρκία, αν οι Έλληνες εθνικιστές που ζουν στη γείτονα, επιχειρούσαν να σηκώσουν κεφάλι όπως συχνά κάνουν οι «Ουράνιοι Τοξότες». Αλήθεια, γιατί αυτός ο φόβος, γιατί τόση εσωστρέφεια και γιατί τέλος πάντων δεν συµβαίνει το ίδιο σε µια άλλη περιοχή της Ελλάδας, στην Ήπειρο, µε τις διεκδικήσεις των Τσάµηδων, υπολείµµατα των οποίων υπάρχουν ακόµα στη χώρα µας;\nΕίναι γνωστό, εδώ και χρόνια, ότι εκεί στα βόρεια σύνορά µας, κάποιοι από τους «άλλους», τους «κακούς», κινούνται πολύ προκλητικά. Είναι όµως επίσης γνωστό ότι, όλοι αυτοί οι τύποι αντιµετωπίζονται από τη δική µας πλευρά µε κατάλληλο τρόπο, όπως ακριβώς τους αρμόζει. Υπάρχει Έλληνας που να πιστεύει ότι οι μυστικές υπηρεσίες της χώρας μας δεν γνωρίζουν από πού προέρχεται και από πού χρηματοδοτείται αυτή η αλυτρωτική προπαγάνδα των σκοπιανών εθνικιστών; Η σημερινή Ελλάδα, παρόλα τα δεινά που της έχουν επιφέρει διαχρονικά κάποιοι άφρονες πολιτικοί, κρατάει πολύ καλά τα ηνία της ασφάλειάς μας και όσο περνάνε τα χρόνια και όσο η οικονομική μας κατάσταση θα βελτιώνεται, τόσο πιο πολύ θα κατοχυρώνουμε την ηγεμονική μας θέση στα Βαλκάνια και στην ανατολική Μεσόγειο.\nΑλλά ας αφήσουμε για λίγο στην άκρη το τι συμβαίνει στη Μακεδονία και ας δούμε τι γίνεται με αντίστοιχα συνοριακά θέματα σε άλλα μέρη της Ευρώπης. Είναι γνωστή η περίπτωση της περιοχής του Τιρόλου όπου ένα κομμάτι είναι υπό ιταλική κατοχή και ένα άλλο υπό Αυστριακή. Στο ιταλικό τμήμα του Τιρόλου υπάρχει η γνωστή πόλη Μπολζάνο (Bolzαno) με έναν ανάμικτο πληθυσμό που σε μεγάλο ποσοστό μιλάει γερμανικά. Μάλιστα, πάρα πολλές πινακίδες του ονόματος της πόλης είναι γραμμένο στα γερμανικά ως Bozen. Όσοι έχουν περάσει από το Μπολζάνο, θα με δικαιώσουν. Στην περιοχή αυτή, παρόλες τις εθνικιστικές τους διαφορές και τις πιθανές κρυφές τους βλέψεις, ουδέποτε σκέφθηκαν οι «από εδώ» ή οι «από εκεί» να διεκδικήσουν εδάφη των γειτόνων τους ή να κάνουν κατευθυνόμενη από εθνικιστικά κέντρα προπαγάνδα. Οι άνθρωποι εκεί προοδεύουν, και με την οικονομική ευρωστία που έχουν πετύχει ζουν μακριά από πολεμοχαρείς σκέψεις και εθνικιστικές ανακατοσούρες. Γιατί να μη γίνει και στη δική μας περίπτωση κάτι ανάλογο; Είμαι σίγουρος ότι η συμφωνία των Πρεσπών κάτι τέτοιο πάει να δημιουργήσει, μέσα από τη συνεργασία και την προσπάθεια για κοινή προκοπή. Τα Βαλκάνια ή όπως τα ονόμαζαν παλιότερα η πυριτιδαποθήκη της Ευρώπης, πρέπει κάποτε να αλλάξει ρότα. Οι άσκοποι πατριωτισμοί και οι υπερφίαλες «πατριωτικές» μεγαλοστομίες πρέπει να παραμερισθούν, αλλιώς θα μας κοστίσουν πανάκριβα. Έχουμε ήδη πικρές και θλιβερές μνήμες από κάτι τέτοιες αντιδράσεις των συμπατριωτών μας.\nΔεν μπορώ να επεκταθώ περισσότερο στον σχολιασμό των θέσεων του κ. Ασημακόπουλου, επειδή κάτι τέτοιο θα χρειαζόταν πάρα πολλές σελίδες κειμένου. Όμως, θα πρότεινα στον ίδιο και σε όσους επιθυμούν τη δημόσια αντιπαράθεση επί του σοβαρού αυτού θέματος να ανοίξουμε έναν ευπρεπή διάλογο με παράθεση σχολίων και λογικών επιχειρημάτων μακριά από πολιτικές αντιπαραθέσεις σαν αυτή που επιχείρησε ο κ. Λιναρδάτος. Με αυτόν τον τρόπο ευελπιστώ ότι θα μπορέσουμε να βρούμε μια κάποια άκρη και παράλληλα θα δώσουμε την ευκαιρία στους αναγνώστες της εφημερίδας να κρίνουν αν πράγματι χάνουμε ή κερδίζουμε με τη συμφωνία των Πρεσπών.\nΚαι κάτι τελευταίο. Δεν πρέπει να ξεχνάμε ότι η υπόψη συμφωνία είναι υπό την εγγύηση του ΟΗΕ, του ΝΑΤΟ και της Ευρωπαϊκής Ένωσης. Τα Σκόπια, όταν εφαρμοσθεί στην πράξη η συμφωνία, δεν θα μπορούν να ενεργήσουν εναντίον μας μονομερώς ή με τη στήριξη κάποιου άλλου «ενδιαφερόμενου» κράτους, της Τουρκίας για παράδειγμα. Όποιος αμφισβητεί τον ισχυρό ρόλο αυτών που εγγυώνται διεθνείς συμφωνίες, είναι σαν να παραδέχεται ότι η Τουρκία μπορεί να γράψει στα παλιά της παπούτσια τη συμφωνία της Λωζάννης και ένα πρωί, με το «έτσι θέλω», να αρπάξει το μισό Αιγαίο. Αν μπορούσε δεν θα το είχε κάνει εδώ και χρόνια; Γιατί δεν το κάνει;


Ξεκινάει το έργο της Αποχέτευσης των Γλυκών Νερών\nΔιαβάστηκε 2734 φορές\nΜε πρωτοφανείς για τα ελληνικά δεδομένα ταχείες διαδικασίες, ξεκίνησαν οι εργασίες για την κατασκευή της αποχέτευσης σε Γλυκά Νερά και Φούρεσι. Στις 8 Οκτωβρίου 2018 ξεκίνησε ο διαγωνισμός για την εύρεση αναδόχου, ο οποίος έληξε στις 12 Νοεμβρίου 2018, η αποσφράγιση των προσφορών έγινε στις 16 Νοεμβρίου 2018 και με τον ορισμό του αναδόχου σήμανε και η έναρξη των εργασιών. Ανάδοχος του έργου η Ερτέκα Α.Ε. ενεργό μέλος του κατασκευαστικού τομέα τα τελευταία 40 χρόνια.\nΠρόκειται για ένα τεράστιο έργο κόστους 22 εκατομμυρίων Ευρώ (συν ΦΠΑ) το οποίο θ’ αλλάξει βελτιωτικά την ποιότητα ζωής των δημοτών μας. Από την υπογραφή της σύμβασης και μετά, ο ανάδοχος είχε 24 μήνες και γι’ αυτόν το λόγο τα έργα άρχισαν άμεσα και σε πολλά μέτωπα. Εγγυητής της εύρυθμης υλοποίησης του έργου είναι μία από τις καλύτερες μελετητικές εταιρίες της Ευρώπης, η ΕΥΔΑΠ, στην οποία ο Δήμος Παιανίας - Γλυκών Νερών εμπιστεύθηκε και τη μελέτη.\nΣυνολικά προβλέπεται η κατασκευή περίπου 59 χιλιομέτρων αγωγών (38 στα Γλυκά Νερά και 21 στο Φούρεσι). Επίσης προβλέπεται η κατασκευή 2 αντλιοστασίων, ένα στα Γλυκά Νερά, στην οδό Παπαδιαμάντη πριν τη συμβολή της με τη Λεωφόρο Λαυρίου κι ένα στο Φούρεσι, στην οδό Ολυμπιονικών, σε δημοτικό ελεύθερο χώρο που έχει παραχωρηθεί για τον σκοπό αυτό από τον Δήμο Παιανίας.\nΈνα ακόμη θετικό στοιχείο που πρέπει να σημειωθεί είναι ότι το μεγαλύτερο μέρος του κόστους της σύνδεσης για κάθε σπίτι των Γλυκών Νερών και του Φούρεσι με την αποχέτευση, μετά από συντονισμένες ενέργειες και προσπάθειες του Δήμου, θα είναι πολύ χαμηλό -περίπου στα 350€- ενώ στους όμορους Δήμους κυμαίνεται από τα 1700€ μέχρι και τα 2000€.\nΈχει επίσης, τη σημασία του ν’ αναφερθεί ότι είναι το πρώτο έργο αποχέτευσης που εγκρίθηκε στην Ανατολική Αττική, καθώς και το πρώτο που θα υλοποιηθεί, κάτι που σαφέστατα και αποδεδειγμένα οφείλεται στις ταχύτατες ενέργειες της Διοίκησης του Δήμου και προσωπικά του δημάρχου κ. Σπύρου Στάμου, καθώς και του πρώην αντιδημάρχου Τεχνικών Υπηρεσιών κ. Δημήτρη Αλεξίου.\nΜήνυμα του δήμαρχου Παιανίας - Γλυκών Νερών Σπύρου Στάμου\nΕίμαι στην ευχάριστη θέση να σας ανακοινώσω, πως μετά από ένα πολύ μεγάλο αγώνα της Δημοτικής Αρχής, η αποχέτευση Γλυκών Νερών ξεκινά.\nΤο μεγάλο αυτό έργο υποδομής και πολιτισμού βρίσκεται σήμερα στο σημείο εκκίνησης, χάρις στον άψογο συντονισμό και στη σύμπραξη των συνεργατών μου, με την Τεχνική Υπηρεσία του Δήμου -την οποία και ευχαριστώ- με πρωτεργάτη τον εντεταλμένο στα μεγάλα έργα του Δήμου κ. Δημήτρη Αλεξίου, πρώην Αντιδήμαρχο Τεχνικών Υπηρεσιών.\nΓια τη χρηματοδότηση του έργου, η Δημοτική Αρχή εξασφάλισε 22 εκ. ευρώ, μέσω της Περιφέρειας, από Ευρωπαϊκά Προγράμματα. Μετά την προγραμματική σύμβαση, ο Δήμος ανέθεσε τη διαδικασία του διαγωνισμού και της κατασκευής του έργου της αποχέτευσης, στην Ε.ΥΔ.Α.Π. η οποία πλέον είναι και η διευθύνουσα Αρχή του έργου.\nΠρόσφατα, ολοκληρώθηκε η διαγωνιστική διαδικασία και ο ανάδοχος του έργου, που προέκυψε είναι η εταιρία ΕΡΤΕΚΑ Α.Ε. Η έναρξη των εργασιών προσδιορίζεται άμεσα, σε 30 περίπου ημέρες από σήμερα.\nΤο έργο δημοπρατήθηκε για 22.200.000,00 ευρώ, ενώ από τη διαδικασία δημοπράτησης προέκυψεη ανάδοχος εταιρία, η οποία μειοδότησε με μέση έκπτωση 56,79%.\nΔηλαδή, το συνολικό κόστος κατασκευής του έργου μαζί με έξτρα προβλεπόμενα κόστη, συν το Φ.Π.Α., ανέρχεται στα 11.86.054,18 ευρώ.\nΑπό την υπογραφή της σύμβασης και μετά, ο ανάδοχος έχει 24 μήνες για την κατασκευή και για αυτό το λόγο, τα έργα θα αρχίσουν άμεσα και σε πολλά μέτωπα.\nΤο συνολικό μήκος των αγωγών που θα κατασκευαστούν αγγίζει τα 60 χλμ. και αφορά τις περιοχές ολόκληρου του παλαιού σχεδίου των Γλυκών Νερών και το Φούρεζι.\nΕπίσης, προβλέπεται η κατασκευή δύο (2) αντλιοστασίων, ένα στα Γλυκά Νερά, στην οδό Παπαδιαμάντη πριν τη συμβολή της με τη Λεωφόρο Λαυρίου και ένα στο Φούρεζι, στην οδό Ολυμπιονικών.\nΟ κύριος αγωγός θα οδεύει κατά μήκος της Λεωφόρου Λαυρίου και θα συνδεθεί με τον ήδη κατασκευασμένο αγωγό που βρίσκεται στη θέση «Λαγός» στη Δημοτική Ενότητα Παιανίας.\nΚλείνοντας, πρέπει να τονίσω ότι η Αποχέτευση Γλυκών Νερών είναι η το πρώτο έργο αποχέτευσης που εγκρίθηκε στην Ανατολική Αττική, καθώς και το πρώτο που θα υλοποιηθεί και αυτό οφείλεται στις συντονισμένες ενέργειες της Δημοτικής Αρχής.\nΟφείλεται στους εκλεκτούς συνεργάτες, με τους οποίους έχω την τιμή να συμπορεύομαι, στον κοινό μας αγώνα για τον τόπο μας.\nΕπανεκκίνηση των έργων και στην Παιανία\nΗ 19η Ιανουαρίου 2016 ήταν μία ιστορική ημέρα για τον Δήμο Παιανίας, αφού υπεγράφη η σύμβαση και κατόπιν ξεκίνησαν οι εργασίες για την κατασκευή αποχέτευσης ακαθάρτων, ένα από τα μεγαλύτερα έργα της Ανατολικής Αττικής, μέσα στο πλαίσιο του Επιχειρησιακού Προγράμματος «Περιβάλλον Αειφόρος Ανάπτυξη 2007-2013» χρηματοδοτούμενο από τo πρόγραμμα ΕΣΠΑ, ΕΠΠΕΡΑΑ, συνολικού κόστους 21.000.000 ευρώ.\nΗ Δημοτική Αρχή, σε πολύ σύντομο χρονικό διάστημα από την ανάληψη των καθηκόντων της (μόλις 4 μήνες) κλήθηκε να υπερασπιστεί το πολύ σημαντικό αυτό έργο, καθότι ο κίνδυνος της απένταξης από το τρέχον πρόγραμμα, ελλόχευε και ήταν μεγάλος. Ο εφησυχασμός και η ολιγωρία στην προκείμενη περίπτωση θα στοίχιζαν πολύ ακριβά, (όπως στοίχισαν σε άλλους Δήμους) αφού σε ενδεχόμενη απένταξη, θα υπήρχε καθυστέρηση αρκετών ακόμα ετών για την έναρξη των εργασιών. Η απόφαση υπεγράφη στις 24 Δεκεμβρίου 2014, από τον τότε Υφυπουργό Ανάπτυξης Νίκο Ταγαρά, δηλαδή μια μόλις εβδομάδα προτού κλείσει η Βουλή των Ελλήνων για τις εκλογές του Ιανουαρίου του 2015. Οι συντονισμένες ενέργειες της Δημοτικής Αρχής, οι οποίες μεταφράζονται σε 21(!) συναντήσεις με τους ιθύνοντες του προγράμματος ΕΠΠΕΡΑΑ και της ΕΥΔΑΠ, έπαιξαν καθοριστικό ρόλο στην αίσια έκβαση της υπόθεσης. Τα εύσημα για την ευτυχή κατάληξη, θα πρέπει ν’ αποδοθούν πρωτίστως στον δήμαρχο Παιανίας κ. Σπύρο Στάμου για την πολιτική του βούληση να ξεκινήσει πάση θυσία, άμεσα το έργο της αποχετεύσεως των ακαθάρτων, αλλά και στον πρώην αντιδήμαρχο Τεχνικών Υπηρεσιών κ. Δημήτρη Αλεξίου για την υπομονή, επιμονή και προσήλωση στον στόχο, αλλά και την εργατικότητα του, σε συνεργασία πάντοτε με τις Τεχνικές Υπηρεσίες του Δήμου.\nΤο συνολικό μήκος του δικτύου ακαθάρτων της Δημοτικής Ενότητας Παιανίας, ανέρχεται στα 59,6km, ενώ η αποχετευόμενη περιοχή είναι περίπου 290 εκτάρια. Φορέας υλοποίησης του έργου, είναι ο Δήμος Παιανίας.\nΤο έργο αυτή τη στιγμή βρίσκεται στο 30% της υλοποίησής του, μετά την αδυναμία του πρώτου αναδόχου για την ολοκλήρωσή του. Πολύ σύντομα οι εργασίες θα συνεχιστούν από τον δεύτερο ανάδοχο.\nΔΗΜΟΣ ΠΑΙΑΝΙΑΣ: 100 tablets στα Δημοτικά...\nΕΝΕΡΓΟΙ ΠΟΛΙΤΕΣ ΠΑΙΑΝΙΑΣ: Δημιουργία Τράπεζας Αίματος...\nΕΝΕΡΓΟΙ ΠΟΛΙΤΕΣ ΠΑΙΑΝΙΑΣ: Εθελοντική αιμοδοσία με...


Dony's (not only) New Stuff for Old Computers: Οκτωβρίου 2016\nΜια νέα κυκλοφορία είχαμε προχθές, το παιχνίδι Let's Invade από τον Richard Bayliss (γνωστό και ως TND). Ο Richard Bayliss είναι υπεύθυνος για τη δημιουργία δεκάδων demos και παιχνιδιών για τον 64άρη τα τελευταία χρόνια, όπως μπορείτε να διαπιστώσετε κι εσείς εάν ψάξετε ενδελεχώς το site του.\nΤο Let's Invade είναι ένα παιχνίδι που βασίζεται στο παλιό, καλό και δοκιμασμένο Space Invaders της Taito, το οποίο και (κατ' εμέ) βελτιώνει σε πολλούς τομείς.\nΠέρα από τα έγχρωμα γραφικά υψηλής ανάλυσης και το εφέ με το ψυχεδελικό vector φόντο που προκαλεί... επιληψία (!), το Let's Invade προσφέρει δεκάδες levels με εξωγήινους wannabe εισβολείς σε διάφορους σχηματισμούς, άμεση απόκριση στους χειρισμούς μας, πολλά αξιόλογα chiptunes - έτσι, για μην ξεχνάμε ότι παίζουμε σε Commodore 64! - καθώς και την πλήρη απουσία των (ενοχλητικών;) βάσεων στο κάτω μέρος της οθόνης, που χαρακτήριζαν το original παιχνίδι που γνώρισε μεγάλη επιτυχία στα τέλη των 70s και στις αρχές των 80s.\nΤο Let's Invade είναι δωρεάν, είναι εύκολο, είναι διασκεδαστικό, βασίζεται σε ένα γνωστότατο σε όλους είδος παιχνιδιού και μπορεί να σας γεμίσει δεκάλεπτα (και παραπάνω) με καθαρή arcade διασκέδαση. Προτείνω ανεπιφύλακτα να του δώσετε μια ευκαιρία!\nΜπορείτε να κατεβάσετε το Let's Invade από εδώ. (Πηγή: csdb.dk).\nΕτικέτες commodore 64, Richard Bayliss\nΑναρτήθηκε από Dony στις 9:16 π.μ. Δεν υπάρχουν σχόλια:\nΚι εκεί που ξεσκονίζεις τον Amstrad σου και τρίβεις τα χέρια σου με ανυπομονησία περιμένοντας να κυκλοφορήσει επιτέλους το port του Pinball Dreams, τσουπ! σου σκάει η είδηση: νέο text/graphics adventure game για τον Amstrad CPC έρχεται την 1η Νοεμβρίου!\nΝαι, δεν κάνω πλάκα: η Doomsday Productions ανακοίνωσε την κυκλοφορία του Doomsday Lost Echoes και ήδη οι μέρες λιγοστεύουν... ερεθιστικά (!), καθώς πέσαμε κάτω από τη μία εβδομάδα πλέον!\nΑπό το trailer που ακολουθεί μπορείτε να διαπιστώσετε ότι το Doosday Lost Echoes είναι φτιαγμένο με μεράκι και υψηλά standards και, απ' ότι φαίνεται οι φίλοι των adventures και του Amstrad CPC, μετά το μεγαλειώδες Orion Prime θα έχουν κι άλλο νέο και αξιόλογο παιχνίδι να ασχοληθούν!\nΑς μην πούμε τίποτα περισσότερο προς το παρόν: υπομονή - άλλωστε 6 μέρες έμειναν! (Πηγή: Indie Retro News).\nΑναρτήθηκε από Dony στις 9:34 π.μ. Δεν υπάρχουν σχόλια:\nΕτικέτες amstrad cpc, Doomsday Lost Echoes, Doomsday Productions, Orion Prime, Pinball Dreams\nΑναρτήθηκε από Dony στις 3:12 μ.μ. 6 σχόλια:\nΘυμάστε που πριν από ένα μήνα περίπου σας είχα γράψει για την επικείμενη κυκλοφορία του Pinball Dreams για Amstrad CPC από το περίφημο Batman Group; Ε, λοιπόν, 33 μέρες αργότερα το περί ου ο λόγος παιχνίδι έκανε την παρθενική του εμφάνιση στην έκθεση Retro Sevilla που έλαβε χώρα από 21 έως 23 Οκτωβρίου στην - ελάτε, μαντέψτε - Σεβίλη της Ισπανίας.\nΌσοι παρευρέθηκαν είπαν τα καλύτερα για το port, οπότε, το μόνο που μένει είναι κάποια στιγμή να το πιάσουμε κι εμείς στα χέρια μας! Μακάρι να έχουμε νεότερα προτού περάσουν 33 ακόμα μέρες! (Πηγή: CPC wiki).\nΑναρτήθηκε από Dony στις 2:48 μ.μ. 2 σχόλια:\nΕτικέτες amstrad cpc, Batman Group, Pinball Dreams\nΑν και μικρό σε διάρκεια, το video που ακολουθεί έχει ενδιαφέρον, καθώς δείχνει τη γραμμή παραγωγής και τα τελευταία στάδια της συναρμολόγησης και συσκευασίας της Amiga 1200. Πρόκειται για ένα εργοστάσιο της εταιρίας Solectron κοντά στο Bordeaux, το οποίο κυρίως παρήγαγε προϊόντα της ΙΒΜ εκείνα το χρόνια. Βρισκόμαστε στο 1995, και παρακολουθούμε πώς φτιάχνονταν τα A1200 Magic Packs (ξέρετε, αυτά που πουλάει κάθε τόσο και λιγάκι ο Petro) για λογαριασμό της ESCOM, πριν... φαληρίσει κι αυτή, παίρνοντας οριστικά την Amiga μαζί της στον πάτο...\nΜην ξεχάσετε να ενεργοποιήσετε και τους (καλούς) αγγλικούς υπότιτλους από το ειδικό κουμπάκι. Δείτε το, είναι ενδιαφέρον! (Πηγή: Old School Game Blog).\nΑναρτήθηκε από Dony στις 10:13 π.μ. 4 σχόλια:\nΕτικέτες amiga 1200, ESCOM\nΚανείς δεν ξέρει πόσα υπέροχα demos υπάρχουν εκεί έξω για τα δεκάδες (μην κοροϊδευόμαστε!) retro μηχανήματα που έχει ο καθένας μας. Επειδή το κριτήριο είναι καθαρά υποκειμενικό και επειδή οι περισσότεροι δεν μπαίνουν καν στον κόπο να ψηφίσουν, η μόνη λύση για να εντοπίσουμε τα πραγματικά "διαμάντια" είναι να τα κατεβάσουμε όλα και να τα δοκιμάσουμε ιδίοις όμμασι. Επειδή λοιπόν κάτι τέτοιο είναι πρακτικά αδύνατο, απλά ελπίζουμε σερφάροντας από δω κι από κει στα γνωστά "ύποπτα" μέρη να πέσει το μάτι μας σε κάτι πραγματικά αξιόλογο.\nΚαι αυτή ακριβώς είναι η περίπτωση με το Circus back2STage demo των blabla, sector one και cocoon, το οποίο χωράει σε μία και μόνη δισκέτα και τρέχει σε (unexpanded;) Atari STE. Εντάξει, ναι μεν από τη μία φτύνεις με αποστροφή στο έδαφος και ξεστομίζεις κατάρες επειδή ένα ακόμα υπέροχο demo ΔΕΝ τρέχει σε κάποιον από τους Atari ST που έχεις στην κατοχή σου - διότι STE, ως γνωστόν, δεν διαθέτει το κατάστημα -, αλλά, από την άλλη χαίρεσαι να συναντάς τέτοιες εξαιρετικές παραγωγές όπως το εν λόγω demo.\nTο Circus back²STage τρέχει σε ανάλυση 400 x 200 pixels με *πολλά* χρώματα και, πραγματικά, δεν γνωρίζω εάν στον τεχνικό τομέα θέτει νέα standards, αλλά στον αισθητικό απλά... σπέρνει! Το circus theme παρουσιάζεται με καταπληκτικής ομορφιάς - και ενίοτε spooky - γραφικά και πλαισιώνεται από ένα από τα καλύτερα soundtracks που έχω ακούσει σε demo τα τελευταία χρόνια, κάνοντας, έστω και για μία φορά, τον STE να μη νιώθει υποδεέστερος της Amiga. Φυσικά, αυτό το τελευταίο δεν έχει να κάνει τόσο με της ηχητικές δυνατότητες του μηχανήματος όσο με την ποιότητα της σύνθεσης αλλά, όπως και να 'χει, το αποτέλεσμα είναι μια εξαίσια ηχητική πανδαισία!\nΦυσικά, και επειδή ο κόσμος στον οποίο ζούμε είναι ως επί το πλείστον άδικος, το Circus back²STage συμμετείχε στην Revision του 2013 όπου και μετά βίας κατέλαβε την 7η θέση! Αδικία κατάφωρη, αλλά έτσι κι αλλιώς ζούμε σε μια χώρα στην οποία ο Ολυμπιακός έχει κατακτήσει τα 18 από τα τελευταία 20 πρωταθλήματα (στην "αγνή" ποδοσφαιρική λίγκα) και σε έναν κόσμο στον οποίο ο επόμενος πλανητάρχης θα είναι κάποιος εκ των Donald Trump και Hillary Clinton! Μπρρρρρ...\nCircus back²STage, λοιπόν. Απλά δείτε το και ακούστε το. Και, αν τυχόν έχετε στην κατοχή σας Atari STE εννοείται πως το κατεβάζετε, το γράφετε σε δισκετούλα και το απολαμβάνετε στο real thing, έτσι όπως είναι το ιδανικό. Σε κάθε περίπτωση, enjoy! (Πηγή: Atari Crypt).\nΕτικέτες atari ste, blabla, cocoon, demo, demoscene, sector one\nΑναρτήθηκε από Dony στις 4:03 μ.μ. 4 σχόλια:\nΑναρτήθηκε από Dony στις 9:45 μ.μ. 2 σχόλια:\nΤώρα που ο Earok χρησιμοποιεί τον ελεύθερο χρόνο για να φτιάχνει νέα παιχνίδια για Amiga με τον "δικό μας" tsak, ο Amigajay έμεινε μόνος να τραβάει το κουπί των compilations για το CD32. Αναπόφευκτα λοιπόν μειώθηκε ο ρυθμός, αλλά όχι και η ποιότητα!\nΑυτό το τελευταίο μπορεί εύκολα να το καταλάβει κανείς ρίχνοντας μια ματιά στη νέα συλλογή που έφτιαξε ο Amigajay, που τιτλοφορείται Factor 5 The Complete Amiga Works και περιλαμβάνει - τι άλλο; - τα άπαντα της Factor 5 για Amiga!\nΈτσι λοιπόν, το Factor 5 The Complete Amiga Works περιλαμβάνει τα παρακάτω:\nTurrican II (1992)\nΌλα τα παιχνίδια έχουν patchαριστεί ώστε να μπορούν να εκμεταλλευτούν δίκουμπα joysticks, όπως αυτά του CD32. Τι κάθεστε, λοιπόν; Κατεβάστε τη συλλογή από εδώ. (Πηγή: Indie Retro News).\nΑναρτήθηκε από Dony στις 2:32 μ.μ. Δεν υπάρχουν σχόλια:\nΕτικέτες amigajay, cd32, Earok, tsak\nΕίναι καταπληκτικό το τι πετυχαίνει κανείς κάθε μέρα βολτάροντας σε αγαπημένους διαδικτυακούς τόπους. Σήμερα έπεσα πάνω σε ένα υπέροχο demo με κάποια εντελώς jaw-dropping parts (που λένε και στα μέρη μου), που υποθέτω ότι είναι πασίγνωστο σε όσους ασχολούνται με το σπορ - απλά εγώ δεν το ήξερα. Το demo αυτό, που ονομάζεται Wonderland XII (και είναι το τελευταίο σε μια σειρά 12 demos με αυτό το όνομα που ξεκίνησαν από το 1990!) οφείλει την ύπαρξή του στο group Censor Design, τρέχει στον Commodore 64 και συνδυάζει πανέμορφα γραφικά - με κυρίαρχη τη χαρακτηριστική γατόφατσα! -, ενδιαφέρον techno/trance soundtrack και εντυπωσιακά όσο και πρωτότυπα εφέ, προσφέροντας ένα εξαιρετικό οπτικοακουστικό (και όχι μόνο) αποτέλεσμα στα 12+ λεπτά της διάρκειάς του (βασικά η διάρκειά του είναι αρκετά μεγαλύτερη, αλλά το τελευταίο part είναι αποκλειστικά και μόνο greetings/scrolltext).\nΤο Wonderland XII έκανε την εμφάνισή του στο Baroque Floppy People όπου και κατέκτησε πανηγυρικά την 1η θέση, πριν από 3 περίπου χρόνια. Μπορείτε να το κατεβάσετε από εδώ ή απλά να το απολαύσετε παρακάτω...\nΑναρτήθηκε από Dony στις 2:51 μ.μ. Δεν υπάρχουν σχόλια:\nΕτικέτες c64, Censor Deign, commodore 64, demo, demoscene\nΑναρτήθηκε από Dony στις 7:11 μ.μ. 2 σχόλια:\nΕντάξει, απλά "παρατάω τα μικρόφωνα", "δεν μεταδίδω άλλο" ή στο στρατιωτικότερο "βαράω προσοχές όταν τρέχει το Across the Edge". Όποιο κλισέ κι αν χρησιμοποιήσετε, μέσα θα πέσετε!\nΤο Across the Edge από το demo group deMarche είναι ολόφρεσκο, καθώς παρουσιάστηκε στο demoparty Chaos Constructions που έλαβε χώρα στις 27 και 28 Αυγούστου του έτους που διανύουμε, στην Ρωσία. Και, φυσικά, guess what?, κέρδισε!\nΤο Across the Edge καταρχάς καταργεί το border (περιθώριο) της οθόνης, αφού το χρησιμοποιεί όπως θέλει, όποτε θέλει και όταν θέλει. Τα εντυπωσιακά εφέ όλων των parts του demo επεκτείνονται και στο border ενώ, φυσικά, έχει γίνει τρομερή δουλειά σε κάθε επίπεδο - εκτός ίσως της μουσικής που είναι αδιάφορη - κάνοντας το Across the Edge να θυμίζει μάλλον demo από Amstrad CPC ή Enterprise 128 (πού τον θυμήθηκα τώρα αυτόν;) παρά από Spectrum. Κατά τη διάρκεια του demo θα παρελάσουν από την οθόνη του Spectrum γραφικά, χρώματα, raster bars (!) και κίνηση που θα μας δώσουν την εντύπωση ότι η χρωματική παλέτα του αγαπημένου 8μπιτου έχει πολλά περισσότερα από τα 8+7 χρώματα που γνωρίζουμε και ότι έννοιες όπως το color clashing δεν υπήρξαν ποτέ!\nΕάν θέλετε να τρέξετε το Across the Edge στο PC σας, τρέξτε το batch file που υπάρχει μέσα στο archive (αφού το αποσυμπιέσετε πρώτα!) και στην (παράξενη) οθόνη που θα εμφανιστεί πιέστε 2 φορές Enter. Απομακρυνθείτε από την οθόνη, καθίστε αναπαυτικά και απολαύστε!\nΕτικέτες deMarche, demo, demoscene, ZX Spectrum\nΧωρίς πολλά λόγια, σας παρουσιάζω μερικές ακόμα καλλιτεχνικές φωτογραφίες με αντικείμενο τα MSX από τον Markus (Hamlet) και την ομάδα του. Απολαύστε!\nΑναρτήθηκε από Dony στις 8:49 π.μ. Δεν υπάρχουν σχόλια:\nΕτικέτες Hamlet, MSX\nΑναρτήθηκε από Dony στις 11:16 π.μ. 6 σχόλια: